text:
Lolani Kuti Yehova Alimbitse Ndiponso Kuteteza Banja Lanu
“Yehova akapanda kulondera mzinda, alonda amakhala maso pachabe.”—SAL. 127:1b.
1, 2. (a) N’chiyani chinalepheretsa Aisiraeli 24,000 kulandira madalitso? (b) N’chifukwa chiyani nkhani imeneyi imatikhudza kwambiri?
AISIRAELI atangotsala pang’ono kulowa m’Dziko Lolonjezedwa, amuna ambiri anachita “chiwerewere ndi akazi a ku Mowabu.” Izi zinachititsa kuti anthu 24,000 aphedwe ndi Yehova. Ndiye tangoganizani. Aisiraeliwo atangotsala pang’ono kulandira madalitso awo, anakopeka ndi zoipa n’kuwonongedwa.—Num. 25:1-5, 9.
2 Nkhani imeneyi inalembedwa ‘kuti itichenjeze ifeyo amene mapeto a nthawi zino atifikira.’ (1 Akor. 10:6-11) Panopa tili kumapeto kwenikweni kwa “masiku otsiriza.” Posachedwapa tilowa m’dziko latsopano. (2 Tim. 3:1; 2 Pet. 3:13) Chomvetsa chisoni n’chakuti atumiki a Mulungu ena asiya kukhala tcheru. Iwo achita chiwerewere n’kukumana ndi mavuto oopsa. Ngati anthu oterewa salapa, akhoza kulephera kulandira madalitso osatha amene tikuyembekezera.
3. N’chifukwa chiyani anthu ayenera kutsatira malangizo a Yehova kuti ateteze banja lawo? (Onani chithunzi pamwambapa.)
3 Masiku ano, chiwerewere chili paliponse choncho anthu ayenera kutsatira malangizo a Yehova kuti ateteze banja lawo. (Werengani Salimo 127:1.) Tiyeni tikambirane zimene anthu angachite kuti alimbitse mabanja awo. Tikambirana za kuteteza mtima, kulimbitsa ubwenzi ndi Mulungu, kuvala umunthu watsopano, kulankhulana bwino ndiponso kuganizira zofuna za mwamuna kapena mkazi wathu pa nkhani ya kugonana.
TETEZANI MTIMA WANU
4. N’chiyani chachititsa kuti Akhristu ena agwere mumsampha wa chiwerewere?
4 Kodi Mkhristu angagwere bwanji mumsampha wa chiwerewere? Nthawi zambiri amayamba ndi kuyang’ana zinthu zosayenera. Yesu anati: “Aliyense woyang’anitsitsa mkazi mpaka kumulakalaka, wachita naye kale chigololo mumtima mwake.” (Mat. 5:27, 28; 2 Pet. 2:14) Akhristu ambiri achita tchimo chifukwa chakuti anayamba kuonera kapena kuwerenga zinthu zolaula. Ena amaonera zinthu zimenezi m’mafilimu, m’masewero, pa TV kapena pa Intaneti. Ena amapita kumadisiko kapena kumalo ena amene amagwiranagwirana.
5. N’chifukwa chiyani tiyenera kuteteza mtima wathu?
5 Ena amachita chiwerewere chifukwa choyamba kucheza ndi anthu olakwika. Anthu ambiri m’dzikoli ali ndi mtima wachiwerewere ndipo sadziletsa. Choncho popeza mtima wathu ndi wonyenga, n’zosavuta kuyamba kukopana ndi munthu amene sitili naye pa banja. (Werengani Yeremiya 17:9, 10.) Yesu anati: ‘Maganizo oipa, za kupha anthu, za chigololo, za dama zimachokera mumtima.’—Mat. 15:19.
6, 7. (a) Kodi mtima wonyenga ungachititse munthu kuchita zinthu ziti? (b) Kodi tingapewe bwanji kuchita zinthu zolakwika?
6 Anthu amene akukopana akhoza kuyamba kukambirana zinthu zimene ayenera kuuza mwamuna kapena mkazi wawo yekha. Kenako amayesetsa kupeza mpata woti azicheza. Amacheza kawirikawiri ndipo zimakhala ngati angokumana mwangozi. Akayamba kukondana kwambiri zimavuta kudziwa malire ochitira zinthu. Akapitiriza kuchita zimenezi amavutika kuti asiye ngakhale kuti pansi pa mtima amadziwa kuti n’zolakwika.—Miy. 7:21, 22.
7 Iwo amaiwala mfundo za Yehova n’kuyamba kugwirana manja, kusisitana kapena kuchita zinthu zina zoyenera anthu okwatirana okha. Iwo ‘amakopedwa ndi kukodwa m’chilakolako chawo.’ Ndiyeno chilakolakocho chikakula, amachita chiwerewere. (Yak. 1:14, 15) Zimenezi n’zomvetsa chisoni kwambiri. Anthu akhoza kupewa zonsezi ngati atalola Yehova kuwathandiza kuti aziona banja mmene iye amalionera. Koma kodi angachite bwanji zimenezi?
MUZILIMBITSA UBWENZI WANU NDI MULUNGU
8. Kodi ubwenzi ndi Yehova umathandiza bwanji kuti munthu asayambe khalidwe loipa?
8 Werengani Salimo 97:10. Ubwenzi ndi Yehova umathandiza kuti munthu asayambe khalidwe loipa. Tikamaphunzira makhalidwe abwino a Yehova, timayesetsanso ‘kumutsanzira monga ana ake okondedwa ndipo timayendabe m’chikondi.’ Tikatero timatha kupewa “dama ndi chonyansa chamtundu uliwonse.” (Aef. 5:1-4) Akhristu amayesetsa kuti ukwati wawo ukhale wolemekezeka ndiponso wosaipitsidwa chifukwa amadziwa kuti “Mulungu adzaweruza adama ndi achigololo.”—Aheb. 13:4.
9. (a) Kodi Yosefe anatani atayesedwa ndi mkazi wa bwana wake? (b) Kodi tikuphunzirapo chiyani pa chitsanzo cha Yosefe?
9 Akhristu ena amayamba khalidwe loipa chifukwa chocheza ndi anzawo akuntchito pambuyo poweruka. Komatu munthu akhoza kuyesedwanso pa nthawi ya ntchito ngati mmene zinalili ndi Yosefe. Tsiku lililonse mkazi wa bwana wake ankamunyengerera. Tsiku lina “mkaziyo anam’gwira malaya mnyamatayo n’kumuuza kuti: ‘Ugone nane basi!’” Koma Yosefe anathawa. Kodi n’chiyani chinathandiza Yosefe pa nthawiyo? Iye sankafuna kusokoneza ubwenzi wake ndi Mulungu. Izi zinachititsa kuti achotsedwe ntchito n’kumangidwa pa mlandu womunamizira koma Yehova anamudalitsa. (Gen. 39:1-12; 41:38-43) Kaya tili kuntchito kapena kwatokha, tiyenera kupewa kuchita zinthu zimene zingatigwetsere mumsampha wa chiwerewere.
VALANI UMUNTHU WATSOPANO
10. Kodi umunthu watsopano ungatiteteze bwanji?
10 Anthu amene ali pa banja ayenera kuvala umunthu watsopano kuti banja lawo litetezeke. Tikutero chifukwa umunthuwu “unalengedwa mogwirizana ndi chifuniro cha Mulungu ndipo umatsatira zofunika pa chilungamo chenicheni ndi pa kukhulupirika.” (Aef. 4:24) Anthu amene amavala umunthu watsopanowu ‘amachititsa ziwalo za thupi lawo kukhala zakufa ku dama, zinthu zodetsa, chilakolako cha kugonana, chikhumbo choipa ndi kusirira kwa nsanje.’ (Werengani Akolose 3:5, 6.) Mawu akuti ‘kuchititsa ziwalo kukhala zakufa’ amasonyeza kuti tiyenera kuchita zinthu mwamphamvu kwambiri kuti tilimbane ndi zilakolako zoipa. Tiyenera kupeweratu chilichonse chimene chingatichititse kulakalaka kugonana ndi munthu amene sitili naye pa banja. (Yobu 31:1) Tikamayesetsa kuchita zimene Mulungu amafuna, timayamba ‘kunyansidwa ndi choipa n’kugwiritsitsa chabwino.’—Aroma 12:2, 9.
11. Kodi umunthu watsopano ungateteze bwanji banja?
11 Munthu amene wavala umunthu watsopano amatsanzira makhalidwe a Yehova. (Akol. 3:10) Banja limakhala lotetezeka komanso limadalitsidwa ngati onse avala makhalidwe monga “chifundo chachikulu, kukoma mtima, kudzichepetsa, kufatsa, ndi kuleza mtima.” (Akol. 3:12) Banja lawo limakhalanso logwirizana ngati onse alola kuti ‘mtendere wa Khristu uzilamulira m’mitima yawo.’ (Akol. 3:15) Anthu amene ali pa banja akakhala achifundo, amafunitsitsa ‘kukhala patsogolo posonyezana ulemu.’—Aroma 12:10.
12. Kodi ndi makhalidwe ati amene mumaona kuti ndi ofunika m’banja?
12 M’bale wina dzina lake Sid anafunsidwa zimene zathandiza kuti banja lake likhale losangalala. Iye anayankha kuti: “Nthawi zonse takhala tikuyesetsa kusonyezana chikondi. Taonanso kuti kufatsa n’kofunika kwambiri.” Mkazi wake dzina lake Sonja akugwirizana ndi zimenezi ndipo ananenanso kuti: “Kukoma mtima n’kofunikanso. Timayesetsanso kukhala odzichepetsa ngakhale kuti zimativuta nthawi zina.”
MUZILANKHULANA BWINO
13. Fotokozani zinthu zimene zingathandize kuti banja likhale lolimba.
13 Banja limakhala lolimba kwambiri ngati anthu amalankhulana mwaulemu. Zimakhala zomvetsa chisoni kuona anthu akulankhula mwaulemu kwa anthu osawadziwa kuposa mmene amachitira ndi mwamuna kapena mkazi wawo. Anthu m’banja akhoza kusokoneza ubwenzi wawo ngati polankhulana amasonyeza ‘kuwawidwa mtima, njiru, kupsa mtima, mkwiyo ndiponso ngati amalalata kapena kunena mawu achipongwe.’ (Aef. 4:31) Kuimbana mlandu kapena kunyozana kumasokonezanso banja. Choncho, mwamuna ndi mkazi ayenera kulankhulana mokoma mtima komanso mwachifundo kuti alimbitse ubwenzi wawo.—Aef. 4:32.
14. Kodi tiyenera kupewa chiyani kuti banja lathu likhale lolimba?
14 Baibulo limanena kuti pali “nthawi yokhala chete.” (Mlal. 3:7) Lembali silitanthauza kuti ngati pali vuto tizingokhala duu osalankhulana. Mkazi wina ku Germany anati: “Kukhala duu pa nthawi ngati imeneyi kumasokoneza mnzanu.” Koma ananenanso kuti: “N’zoona kuti kuugwira mtima pamene takhumudwa n’kovuta koma si bwino kungolankhulapo chilichonse chimene chabwera m’mutu mwathu. Zimene mungalankhulezo zikhoza kupweteka kwambiri mnzanuyo komanso kuwonjezera vutolo.” Ngati pali vuto, mwamuna ndi mkazi sayenera kusiya kulankhulana. Koma polankhulana, ayenera kupewa kukalipirana. Aziyesetsa kuthetsa msanga mavuto popanda kukangana. Akatero banja lawo lidzakhala lolimba.
15. Kodi kulankhulana bwino kungathandize bwanji m’banja?
15 Banja limalimbanso ngati mwamuna ndi mkazi amakambirana momasuka zimene zili mumtima mwawo. Tiyenera kusamala ndi zimene timalankhula komanso mmene timalankhulira. Choncho ngakhale zinthu zitavuta kwambiri, tiyenera kusankha bwino mawu ndiponso kuwalankhula mwaulemu. Tikatero, mnzathuyo sadzavutika kutimvetsera. (Werengani Akolose 4:6.) Kulankhulana bwino kumathandiza kuti banja liziyenda bwino. Choncho nthawi zonse tizilankhula mawu ‘olimbikitsa amene angasangalatse’ mwamuna kapena mkazi wathu.—Aef. 4:29.
MUZIGANIZIRA ZOFUNA ZA MWAMUNA KAPENA MKAZI WANU
16, 17. N’chifukwa chiyani aliyense ayenera kuganizira zofuna za mnzake m’banja?
16 Anthu angalimbitsenso banja lawo akamaganizira zofuna za mnzawo kuposa zofuna zawo. (Afil. 2:3, 4) Amuna ndi akazi ayenera kuganizira zimene mnzawo angafune pa nkhani yosonyezana chikondi komanso kugonana.—Werengani 1 Akorinto 7:3, 4.
17 Anthu ena safuna kuchita zinthu zina zosonyezana chikondi ndipo amuna ena amaganiza kuti mwamuna weniweni sachita zimenezi. Koma Baibulo limati: “Amuna, pitirizani kukhala ndi akazi anu mowadziwa bwino.” (1 Pet. 3:7) Amuna ayenera kukumbukira kuti kupereka mangawa kumatanthauza zambiri osati kungogonana. Mkazi akhoza kusangalala pogonana ngati mwamuna wake amamusonyeza chikondi nthawi zonse osati pa nthawi yogonana yokha. Anthu onse amakhala osangalala ngati amasonyezana chikondi ndiponso kuganizirana.
18. Kodi amuna ndi akazi angalimbitse bwanji banja lawo?
18 N’zoona kuti munthu amene wakhala wosakhulupirika m’banja amakhala wolakwa. Koma kusasonyezana chikondi m’banja kungachititse kuti wina afunefune munthu wina amene angamusonyeze chikondicho. (Miy. 5:18; Mlal. 9:9) N’chifukwa chake Baibulo limalimbikitsa anthu apabanja kuti: “Musamanane, kupatulapo ngati mwagwirizana kuimitsa kaye mangawawo kwa nthawi yodziwika . . . kuopera kuti Satana angapitirize kumakuyesani mukalephera kudzigwira.” (1 Akor. 7:5) Zingakhale zomvetsa chisoni kwambiri ngati anthu apabanja alola kuti ayesedwe ndi Satana chifukwa ‘cholephera kudzigwira’ ndipo wina n’kuchita chigololo. Koma banja lingakhale lolimba ngati aliyense amayesetsa kuti ‘asamafune zopindulitsa iye yekha basi, koma zopindulitsanso wina.’ Choncho ayenera kupereka mangawa posonyeza kuti amakonda kwambiri mnzake komanso amamuganizira.—1 Akor. 10:24.
PITIRIZANI KUTETEZA BANJA LANU
19. Kodi tiyenera kuyesetsa kuchita chiyani? Perekani chifukwa.
19 Posachedwapa tilowa m’dziko latsopano. Choncho kukopeka ndi zilakolako zathu zoipa kungakhale koopsa kwambiri chifukwa tikhoza kukhala ngati Aisiraeli 24,000 amene anaphedwa kuchigwa cha Mowabu aja. Pambuyo pofotokoza nkhani imeneyi, Mawu a Mulungu amanena kuti: “Amene akuyesa kuti ali chilili asamale kuti asagwe.” (1 Akor. 10:12) Choncho tiyeni tikhalebe okhulupirika kwa Yehova komanso kwa mwamuna kapena mkazi wathu n’cholinga choti banja lathu likhale lolimba. (Mat. 19:5, 6) Panopa, tiyenera kuyesetsa kwambiri kuchita ‘chilichonse chotheka kuti Yehova adzatipeze opanda banga, opanda chilema ndiponso tili mu mtendere.’—2 Pet. 3:13, 14.


c: text/html

text:
Khalani Odzichepetsa Ndiponso Achifundo Ngati Yesu
“Khristu anavutika chifukwa cha inu, ndipo anakusiyirani chitsanzo kuti mutsatire mapazi ake mosamala kwambiri.”
1. N’chifukwa chiyani tinganene kuti kutsanzira Yesu kungatithandize kulimbitsa ubwenzi wathu ndi Yehova?
ANTHUFE timakonda kutsanzira anthu amene timawasirira. Yesu Khristu ndi woyenera kumutsanzira kuposa munthu wina aliyense. Tikutero chifukwa chakuti Yesu anati: “Amene waona ine waonanso Atate.” (Yoh. 14:9) Yesu amatsanzira Atate wake kwambiri moti mukaona Mwana zili ngati mwaonanso Atatewo. Choncho tikamatsanzira Yesu timalimbitsa ubwenzi wathu ndi Yehova, yemwe ndi wabwino kuposa wina aliyense m’chilengedwe chonse. Ndi mwayi waukulu kwambiri kukhala pa ubwenzi wolimba ndi Mulungu.
2, 3. (a) N’chifukwa chiyani Yehova anachititsa kuti nkhani za moyo wa Yesu zilembedwe m’Baibulo? (b) Kodi Yehova amafuna kuti tizitani? (c) Kodi tikambirana chiyani m’nkhaniyi ndiponso yotsatira?
2 Koma kodi tingadziwe bwanji makhalidwe a Yesu? Tili ndi mwayi chifukwa Yehova anachititsa kuti nkhani zokhudza moyo wa Yesu zilembedwe m’Malemba Achigiriki. Iye anachita zimenezi n’cholinga choti tidziwe bwino Mwana wake n’kumamutsanzira. (Werengani 1 Petulo 2:21.) Baibulo limanena kuti tiyenera kutsatira “mapazi” a Yesu. Choncho zili ngati Yehova akufuna kuti tiziyenda kumbuyo kwa Yesu n’kumaponda pamene iye waponda. N’zoona kuti ndife ochimwa pomwe Yesu ndi wangwiro. Koma Yehova sayembekezera kuti tizitsatira mapazi a Yesu ndendende. M’malomwake, amafuna kuti tizichita zonse zimene tingakwanitse pomutsanzira.
3 Tiyeni tsopano tikambirane makhalidwe abwino a Yesu. M’nkhaniyi, tikambirana kudzichepetsa ndiponso chifundo cha Yesu ndipo m’nkhani yotsatira tikambirana za kulimba mtima ndi kuzindikira kwake. Pokambirana khalidwe lililonse tiziyankha mafunso atatu awa: Kodi munthu wakhalidweli amatani? Kodi Yesu analisonyeza bwanji? Kodi tingamutsanzire bwanji?
YESU NDI WODZICHEPETSA
4. Kodi munthu wodzichepetsa amatani?
4 Kodi munthu wodzichepetsa amatani? M’dzikoli anthu ambiri ndi onyada ndipo amaganiza kuti munthu wodzichepetsa ndi wofooka kapena wodzikayikira. Koma zimenezi si zoona. Munthu ayenera kukhala wolimba mtima kuti akhale wodzichepetsa. Iye amapeweratu kunyada kapena kudzikuza. Kuti tikhale odzichepetsa tiyenera kudziona moyenera. Buku lina lofotokoza mawu a m’Baibulo limati: “Munthu wodzichepetsa amadziwa kuti iyeyo ndi wotsika kwambiri akadziyerekezera ndi Mulungu.” Kuzindikira mfundo imeneyi kungatithandize kuti tizipewa kudziona ngati apamwamba tikakhala ndi anzathu. (Aroma 12:3; Afil. 2:3) Koma anthu ochimwafe kudzichepetsa kumativuta. Choncho kuti tikhaledi odzichepetsa tiyenera kukumbukira mmene tilili tikadziyerekezera ndi Mulungu n’kumayesetsa kutsanzira Mwana wake.
5, 6. (a) Kodi Mikayeli mkulu wa angelo ndi ndani? (b) Kodi Mikayeli anasonyeza bwanji kuti ndi wodzichepetsa?
5 Kodi Yesu anasonyeza bwanji kuti ndi wodzichepetsa? Iye wakhala akusonyeza khalidweli kuyambira pamene anali mngelo wamphamvu kumwamba komanso pamene anali padzikoli. Tiyeni tikambirane mmene anasonyezera zimenezi.
6 Maganizo ake. Yuda analemba nkhani ina yosonyeza kuti Yesu anali wodzichepetsa asanabwere padzikoli. (Werengani Yuda 9.) M’nkhaniyi Yesu amatchedwa Mikayeli mkulu wa angelo ndipo imanena kuti iye “anasemphana maganizo ndi Mdyerekezi ndipo anakangana naye za mtembo wa Mose.” Pamene Mose anamwalira, Yehova anamuika m’manda koma palibe amene anadziwa malo ake. (Deut. 34:5, 6) N’kutheka kuti Satana ankafuna kuti Aisiraeli azigwiritsa ntchito thupi la Mose polambira. Kaya Satanayo amafuna kuchita zotani ndi thupilo, Mikayeli analimba mtima n’kutsutsana naye. Buku lina limanena kuti mawu achigiriki amene anawamasulira kuti “anasemphana maganizo” komanso akuti “anakangana” amanenanso zimene zimachitika anthu akamatsutsana kukhoti. Choncho mawuwa angasonyeze kuti Mikayeli ankatsutsa zoti Mdyerekezi ali ndi ufulu wotenga thupi la Mose. Ngakhale kuti Mikayeli anali mkulu wa angelo, anazindikira kuti alibe udindo woweruza Mdyerekezi. M’malomwake anasiya nkhaniyi m’manja mwa Yehova podziwa kuti iye ndi Woweruza Wamkulu. Apatu tingati Mikayeli anaputidwa koma sanalole kuchita zinthu zopitirira udindo wake. Kodi kudzichepetsa kumaposa apa?
7. Kodi zolankhula ndiponso zochita za Yesu zimasonyeza bwanji kuti ndi wodzichepetsa?
7 Mawu a Yesu komanso zimene anachita padzikoli zimasonyeza kuti iye ndi wodzichepetsa kwambiri. Zolankhula zake. Yesu sankafuna kuti anthu aziganizira kwambiri za iye n’kumamulemekeza. Koma ankafuna kuti ulemerero wonse uzipita kwa Atate wake. (Maliko 10:17, 18; Yoh. 7:16) Iye sankalankhula kapena kuchita zinthu ndi ophunzira ake ngati bwana wawo. Koma ankawalemekeza, ankawadalira ndiponso ankayamikira zabwino zimene ankachita. (Luka 22:31, 32; Yoh. 1:47) Zochita zake. Yesu anasankha zongokhala ngati munthu wamba ndipo sanafune kukhala ndi katundu wambiri. (Mat. 8:20) Iye ankalolera kugwira ntchito zooneka ngati zonyozeka. (Yoh. 13:3-15) Yesu anasonyezanso kudzichepetsa kwambiri pomvera Mulungu. (Werengani Afilipi 2:5-8.) Anthu odzikuza safuna kumvera koma Yesu ankadzichepetsa n’kumachita zonse zimene Mulungu amafuna. Iye anakhala “womvera mpaka imfa.” Zonsezi zikungosonyeza kuti Yesu ndi munthu wodzichepetsadi.
KHALANI ODZICHEPETSA NGATI YESU
8, 9. Kodi tingasonyeze bwanji kudzichepetsa?
8 Kodi tingatani kuti tikhale odzichepetsa ngati Yesu? Maganizo athu. Kudzichepetsa kumathandiza kuti tisachite zinthu zopitirira udindo wathu. Tikazindikira kuti tilibe udindo woweruza ena, sitingafulumire kupezera anzathu zifukwa kapena kuwakayikira. (Luka 6:37; Yak. 4:12) Ngati ndife odzichepetsa sitidzakhala ‘olungama mopitirira muyezo’ n’kumaona kuti anthu amene alibe luso kapena udindo umene tili nawo ndi otsika. (Mlal. 7:16) Mkulu wodzichepetsa saona kuti ndi wapamwamba kuposa abale ena. Koma ‘amaona ena kukhala omuposa’ ndipo amakhala ngati wamng’ono.
9 Taganizirani za m’bale wina dzina lake W. J. Thorn. Iye anali woyang’anira dera kuyambira mu 1894. Koma atagwira ntchito imeneyi kwa nthawi yaitali, anapemphedwa kuti apite ku Beteli ku New York kuti azikaweta nkhuku. Iye anati: “Ndikayamba kuganiza kwambiri za ineyo, ndimapita penapake n’kudziuza kuti: ‘Iwetu ndiwe fumbi basi. Palibe chifukwa choti uzidziona ngati wapamwamba.’” (Werengani Yesaya 40:12-15.) Iye analidi ndi mtima wodzichepetsa.
10. Kodi zolankhula ndi zochita zathu zingasonyeze bwanji kuti ndife odzichepetsa?
10 Zolankhula zathu. Ngati ndifedi odzichepetsa, mawu athu amasonyeza zimenezi. (Luka 6:45) Tikamacheza ndi ena timapewa kulankhula kwambiri zimene takwanitsa kuchita kapena udindo umene tapatsidwa. (Miy. 27:2) M’malomwake, timayesetsa kuona zabwino zimene abale ndi alongo athu achita. Komanso timawayamikira chifukwa cha makhalidwe awo abwino, luso lawo kapena zimene akwanitsa kuchita. (Miy. 15:23) Zochita zathu. Akhristu odzichepetsa safuna kukhala otchuka m’dzikoli. Koma amayesetsa kukhala moyo wosalira zambiri. Chifukwa chofuna kutumikira Yehova mwakhama, iwo amalolera kugwira ntchito zimene anthu m’dzikoli amaona kuti n’zonyozeka. (1 Tim. 6:6, 8) Koma chofunika kwambiri posonyeza kuti ndife odzichepetsa ndi kukhala omvera. Tiyenera kukhala odzichepetsa kuti ‘tizimvera amene akutsogolera’ mumpingo n’kumatsatira malangizo amene gulu la Yehova limatipatsa.
YESU NDI WACHIFUNDO
11. Kodi munthu wachifundo amatani?
11 Chifundo n’chogwirizana ndi chikondi. Buku lina limafotokoza mtima wachifundo umene Baibulo limatilimbikitsa kukhala nawo. Limati: “Baibulo limatilimbikitsa kumvera chisoni anthu amene akuvutika. Kuwonjezera pa zimenezi, mtimawu uyenera kutilimbikitsa kuchita zonse zimene tingathe pothandiza anthu amene akuvutikawo.” Choncho, munthu wachifundo amayesetsa kuthandiza ena amene ali m’mavuto n’cholinga choti zinthu ziyambe kuwayendera bwino.
12. (a) N’chiyani chikusonyeza kuti Yesu ankamvera ena chifundo? (b) Kodi mtima wake wachifundo unamulimbikitsa kuchita chiyani?
12 Kodi Yesu anasonyeza bwanji kuti ndi wachifundo? Maganizo ndi zochita zake. Yesu ankamvera ena chifundo kwambiri. Mwachitsanzo, iye “anagwetsa misozi” ataona Mariya ndi anthu ena akulira chifukwa cha imfa ya Lazaro. (Werengani Yohane 11:32-35.) Kenako Yesu anagwidwa kwambiri chifundo moti anaukitsa Lazaro. Izi ndi zimene anachitanso pa nthawi imene anaukitsa mwana wamwamuna wa mkazi wamasiye. (Luka 7:11-15; Yoh. 11:38-44) Mtima wachifundo wa Yesu unathandiza kuti Lazaro adzapezenso mwayi wodzakhala ndi moyo kumwamba. Pa nthawi ina m’mbuyomo, Yesu ‘anamvera chifundo’ gulu la anthu amene anasonkhana moti “anayamba kuwaphunzitsa zinthu zambiri.” (Maliko 6:34) Zimene Yesu ankaphunzitsa pa nthawiyo zinathandiza kwambiri anthu amene anazitsatira. Apatu sikuti Yesu ankangomvera chisoni anthu basi n’kuwasiya koma ankawathandiza.
13. Kodi Yesu ankalankhula bwanji ndi anthu ena? (Onani chithunzi patsamba 5.)
13 Mawu ake. Yesu ankalankhula mwachifundo, makamaka kwa anthu ovutika. Mtumwi Mateyu anasonyeza kuti Yesaya ankanena za Yesu pamene analemba kuti: “Bango lophwanyika sadzalithyola, ndipo chingwe cha nyale chomwe chatsala pang’ono kuzima sadzachizimitsa.” (Yes. 42:3; Mat. 12:20) Yesu ankalankhula mawu olimbikitsa kwa anthu amene anali ngati bango lophwanyika kapena nyale imene yatsala pang’ono kuzima. Ankalalikira uthenga umene unkathandiza anthu kukhala ndi chiyembekezo. Apa zinali ngati ‘akumanga zilonda za anthu osweka mtima.’ (Yes. 61:1) Yesu anauza anthu “ogwira ntchito yolemetsa ndi olemedwa” kuti abwere kwa iye n’cholinga choti ‘awatsitsimutse.’ (Mat. 11:28-30) Iye anauzanso otsatira ake kuti Mulungu amamvera chifundo anthu onse amene amamulambira. Pa anthu amene Yehova amawamvera chifundo, pali ena amene Yesu anawatchula kuti ‘tiana’ chifukwa chakuti amaoneka onyozeka m’dzikoli.
KHALANI ACHIFUNDO NGATI YESU
14. Kodi tingatani kuti tizichitira ena chifundo?
14 Kodi tingatani kuti tikhale achifundo ngati Yesu? Mtima wathu. Anthufe sitibadwa ndi mtima wachifundo. Choncho Baibulo limatilimbikitsa kuti tiziyesetsa kukhala ndi mtima umenewu. Mkhristu aliyense ayenera kuvala umunthu watsopano ndipo chifundo ndi khalidwe lina limene timauzidwa kuti tivale. (Werengani Akolose 3:9, 10, 12.) Kodi tingatani kuti tizichitira ena chifundo? Tiyenera kusintha mtima wathu. (2 Akor. 6:11-13) Tizikhala okonzeka kumvetsera mwatcheru ngati wina akufuna kutidandaulira zinazake. (Yak. 1:19) Tizidzifunsa kuti: ‘Kodi ineyo ndikanakumana ndi vuto lakeli ndikanamva bwanji? Kodi ndikanafuna kuti ena andichitire chiyani?’
15. Kodi tingathandize bwanji anthu okhala ngati bango lophwanyika kapena nyale imene yatsala pang’ono kuzima?
15 Zochita zathu. Munthu wachifundo amayesetsa kuthandiza anthu n’cholinga choti zinthu ziyambe kuwayendera bwino. Amachita zimenezi makamaka kwa anthu ooneka ngati bango lophwanyika kapena nyale imene yatsala pang’ono kuzima. Ndiyeno kodi tingathandize bwanji anthu oterewa? Lemba la Aroma 12:15 limanena kuti: “Lirani ndi anthu amene akulira.” Anthu amene ali ndi nkhawa kapena chisoni amafuna kuti tiziwalimbikitsa osati kumangowauza zochita. Izi n’zimene mlongo wina ananena pamene mwana wake anamwalira. Iye anati: “Anzanga atabwera anangoyamba kulira nane basi. Izi zinandilimbikitsa kwambiri.” Kuchitira anthu ena zinthu zabwino ndi njira inanso yosonyezera chifundo. Mwachitsanzo, tingathandize mlongo wamasiye kukonza nyumba yake. Kapena mwina tingathandize wachikulire kuti akafike ku misonkhano, kuchipatala kapena kuti alowe mu utumiki. Nthawi zina zinthu zochepa zimatha kuthandiza kwambiri munthu amene akuvutika. (1 Yoh. 3:17, 18) Koma kulalikira mwakhama ndi njira yaikulu yosonyezera chifundo. Tikutero chifukwa chakuti uthenga wabwino umasintha kwambiri moyo wa anthu amtima wabwino.
16. Kodi tingalimbikitse bwanji anthu amene ali ndi chisoni kapena nkhawa?
16 Zolankhula zathu. Mtima wachifundo umatithandizanso kulankhula “molimbikitsa kwa amtima wachisoni.” (1 Ates. 5:14) Kodi tingalimbikitse bwanji anthu oterewa? Tingawalimbikitse powauza mawu osonyeza kuti timawakonda kwambiri komanso kuwaganizira. Mwachitsanzo, tingathe kuwayamikira kwambiri pa zinthu zimene amachita bwino. Izi zingawathandize kuzindikira kuti iwo ndi anthu ofunika. Tingachite bwinonso kuwakumbutsa kuti Yehova anawakokera kwa Mwana wake chifukwa choona kuti iwo ndi amtengo wapatali. (Yoh. 6:44) Tingawatsimikizirenso kuti Yehova amakonda kwambiri atumiki ake amene ali ndi “mtima wosweka” ndiponso amene ‘akudzimvera chisoni.’ (Sal. 34:18) Tikamalankhula mwachifundo kwa anthu achisoni timawalimbikitsa kwambiri.
17, 18. (a) Kodi Yehova amafuna kuti akulu azisamalira bwanji nkhosa zake? (b) Kodi tidzakambirana chiyani m’nkhani yotsatira?
17 Yehova amafuna kuti akulu azisamalira nkhosa zake mwachikondi. (Mac. 20:28, 29) Akulu apatsidwa udindo wodyetsa ndiponso kulimbikitsa nkhosa. (Yes. 32:1, 2; 1 Pet. 5:2-4) Mkulu wachifundo salamulira nkhosa. Ngati munthu akuchita zonse zimene angathe, samuchititsa kudziimba mlandu kapena kuganiza kuti sakuchita zokwanira. M’malomwake amawathandiza kukhala osangalala. Amakhulupirira kuti iwo azichita zonse zimene angathe chifukwa chokonda Yehova.
18 Tikaganizira za kudzichepetsa kwa Yesu komanso chifundo chake, timafunitsitsa kumutsanzira. M’nkhani yotsatira tidzakambirana makhalidwe ena abwino a Yesu. Tidzakambirana za kulimba mtima ndiponso kuzindikira.

robotstxt: allowed

filter: keep


text:
Ntchito Yathu Yolalikira
NTCHITO YOLALIKIRA
Kuchita Ulaliki wa Mashelefu Amatayala M’malo Amene Anthu Amakachitira Holide ku Germany
A Mboni za Yehova anaika timashelefu ku Berlin, Cologne, Hamburg, Munich, ndi m’mizinda ina. Kodi timashelefuti tikuthandizadi anthu a ku Germany tikaikidwa m’madera amene amakapangirako maholide?
NTCHITO YOLALIKIRA
Kuchita Ulaliki wa Mashelefu Amatayala M’malo Amene Anthu Amakachitira Holide ku Germany
A Mboni za Yehova anaika timashelefu ku Berlin, Cologne, Hamburg, Munich, ndi m’mizinda ina. Kodi timashelefuti tikuthandizadi anthu a ku Germany tikaikidwa m’madera amene amakapangirako maholide?
Pachionetsero cha ku Botswana Panali Chuma Chamtengo Wapatali
Ana omwe anafika pamalowa anachita chidwi kwambiri ndi mavidiyo a makatuni a mutu wakuti Khalani Bwenzi la Yehova omwe amathandiza anthu kugwiritsa ntchito mfundo za m’Baibulo.
Kulalikira Uthenga Wabwino kwa Ogwira Ntchito musitima
Pofuna kuthandiza ogwira ntchito musitima omwe akhalira kuyenda, a Mboni akhazikitsa pulogalamu yophunzitsa Baibulo ndi anthuwa madoko akuluakulu. Kodi ogwira ntchito musitimawa amawalandira bwanji a Mboniwo?
Kulalikira Mumzinda wa Paris
A Mboni za Yehova anagwira ntchito yodziwitsa anthu za nthawi imene anthu sadzawononganso chilengedwe padzikoli.
A Mboni za Yehova Akulalikira M’madera Akutali Kwambiri
A Mboni za Yehova amachita khama kuphunzitsa anthu Baibulo kumadera akutali kwambiri ngakhale kuti amakumana ndi mavuto ochuluka.
Akulalikira Anthu Amitundu Yosiyanasiyana ku Canada
A Mboni za Yehova amalalikira m’zilankhulo zosiyanasiyana n’cholinga choti anthu aphunzire za Mlengi wathu m’chilankhulo chawo.
Anthu Oyambirira Kukhala ku America Anachita Chikondwerero ku New York
Pachikondwerero cha ku New York mu 2015, anthu ambiri anachita chidwi ndi mabuku amene a Mboni za Yehova anabweretsa omwe anali m’zilankhulo za anthu oyambirira kukhala ku America.
Amadutsa Pamchenga wa Pansi pa Nyanja Kupita Kokalalikira
A Mboni za Yehova anapeza njira yowathandiza kuti azikalalikira anthu a patizilumba ta Halligen.
Chiwerengero cha Mboni za Yehova Chakwera Kwambiri
Pofika mu August 2014, padziko lonse panali a Mboni za Yehova oposa 8 miliyoni. Kodi chiwerengero chawo chakwera bwanji kuchokera pambuyo pa nkhondo yoyamba ya padziko lonse?
Ku France Kunachitika Chionetsero Chapadera cha Baibulo
Anthu amene anapita kuchionetsero cha zinthu za m’mayiko osiyanasiyana cha 2014 chomwe chinali mumzinda wa Rouen ku France anachita chidwi kwambiri ndi malo ena omwe analembapo kuti ‘Baibulo ndi Lothandiza Kuyambira Kale, Panopa Komanso M’tsogolo.’
Webusaiti ya JW.ORG Ikuthandiza Anthu Kumva Uthenga wa M’Baibulo
A Mboni za Yehova, ana ndi akulu omwe, akusangalala kugwiritsa ntchito webusaiti yawo yomwe ndi yosavuta kugwiritsa ntchito pouza anthu ambirimbiri uthenga wabwino wa Ufumu wa Mulungu.
Kulalikira M’dera Lakutali
—Australia
Onerani vidiyo yosonyeza banja lina la Mboni za Yehova likulalikira uthenga wa m’Baibulo kwa anthu a kudera lakutali m’dziko la Australia.
Kulalikira M’mbali mwa Mtsinje wa Xingu
Gulu la a Mboni za Yehova okwana 28, linagwiritsa ntchito boti lotalika mamita 15 n’cholinga chokalalikira za Ufumu wa Mulungu, kwa anthu a m’midzi ya m’mbali mwa mtsinje wa Xingu.
Anthu Okonda Mtendere Anasonkhana pa Mwambo wa Armada
A Mboni za Yehova anagwiritsa ntchito matebulo a matayala popereka mabuku kwa ulele kwa anthu amene anabwera ku mwambo umene unachitikira ku France.
Kulalikira M’dera Lakutali M’dziko la Ireland
Banja likufotokoza mmene ntchito yolalikira ku Ireland, yawathandizira kukhala ogwirizana.
Sukulu ya Giliyadi Yakwanitsa Zaka 70
Pa February 1, 1943, kalasi yoyamba ya sukulu yapadera kwambiri inayamba m’dera la kumpoto ku New York. Sukuluyi yathandiza anthu masauzande ambiri kuti azigwira ntchito yolalikira komanso kuphunzitsa ena za Mulungu.
Anzanutu Akuphunzira Chibengali
N’chifukwa chiyani anthu 23 a Mboni za Yehova ku Queens m’chigawo cha New York, ku U.S.A., ayamba kuphunzira Chibengali?
A Mboni za Yehova Akugwira Ntchito Yatsopano ku Manhattan, New York
Werengani nkhaniyi kuti mudziwe ntchito yapadera imene tikugwira pofuna kuthandiza anthu kudziwa uthenga wa m’Baibulo.


text:
Chomwe chinachitika nchoti bambo wa anawo anakwatira ku Thyolo komwe amakhala ku chikamwini. Mwatsoka anayamba kudwala ndipo matenda atakula anamugoneka pa chipatala china mu mzinda wa Blantyre koma uthenga utapita kwa abale ake ku Ntcheu palibe ndi m’modzi yemwe anakazonda matendawo. Mwatsoka bamboyo anamwalira. Pamenepa anawo anatumiza uthenga wa imfayo kumudzi kwawo ku Thyolo ndipo anthu anali tcheru kumudziko pofuna kulandila malirowo. Koma mwadzidzidzi ku chipatalako kunatulukila achibale a mwamunayo omwe anauza anawo kuti Malemuwo apita nao kwawo ku Ntcheu. Apatu chipwilikiti chinabuka ndipo anthuwo sanagwirizane mpaka akuchimunawo ananyengerela dalaivala wina yemwe ananyamula thupi la malemuyo kukabisala kwa Kameza. M’modzi mwa anawo anayesera kufufuza komwe inayima galimotoyo koma sanaipeze. Kenaka anangoganiza zotsatira ku Ntcheu komweko ndipo anakapezadi malirowo atafika kale. Pakadali pano ana a malemu-yo ati ndi okhumudwa kwambili ndi zomwe anachita achibalewo kamba koti nthawi yomwe malemuwo amadwala sanapite kukazonda matendawo.
Anyanyalilidwa maliro
Tili pa nkhani ngati yomweyi Nyakwawa ina ayinyanyalila maliro ku Soche m’boma la Blantyre. Chomwe chinachitika nchoti mwamuna wina amadwala ndipo kenaka anamwalira. Malemu-yu anamanga nyumba yake m’mudzimo ndipo wakhala zaka makumi atatu. Mkuluyu anawuza ana ake, akulu akulu a mpingo komanso nyakwawa ya m’mudzimo kuti akadzagonela mkono adzamuyike mdera lomwelo. Koma chokhumudwitsa nchoti mkuluyu atamwalira, achibale anafika kuchokera ku Mulanje kuti adzanyamule thupi la malemuwo. Pamenepa anthu pasiwapo anamenyetsa nkhwangwa pa mwala kuti anthuwo awona zakuda ngati angapitilize maganizo oterewo. Izi zinachititsa kuti achibalewo anyanyale pasiwapo ndikusiya mwambo onse m’manja mwa nyakwawayo. Mwambowo unachitika bwino lomwe motsogozedwa ndi nyakwawayo koma anthu ambili ati ndi okhumudwa ndi zomwe achita achibalewo pokana kuyendetsa nao mwambo wa malirowo, chonsecho anthu m’mudzimo amafuna kulemekeza zofuna za malemu mbale wawoyo zomwe ananeneratu ali moyo.
Banja litha kamba komenya mamuna
Mai wina ku Zalewa manja ali ku nkhongo banja lake latha chifukwa chomenya mwamuna wake ku malo obisika. Nkhaniyi ikuti mai-yo wakhala pa banja ndi mwamunayo kwa zaka zambiri mpaka kukhala ndi ana anai . Koma chatsitsa dzaye kuti njobvu ithyoke nyanga nchoti mwamunayo amagwira ntchito ku kampani ina mderalo ndipo pa zifukwa zina ntchito-yo idatha. Pamenepa mai-yo anayamba kulalatila mwamunayo kuti akungokhala manja lende. Kenaka mai-yo anapempha mwamuna wake-yo kuti adzichita bizinesi yogulitsa mondokwa. Poyambilira zinthu zimayenda bwino koma kenaka mkaziyo analowerela mpaka kumabwera mochedwa pakhomopo. Zikumveka kuti nthawi zina amakagona komwe anapita kukatenga katunduyo zomwe zinachititsa mwamunayo kukayikila khalidwe la mkaziyo. Tsiku lina mkaziyo anatengana ndi mwamuna wina nkukagona ku malo ena ogona anthu apaulendo ndipo m’mene amachita izi nkuti anthu ena akuwaona. Anthuwo anakatsina khutu mwamuna wake ndipo atafika kumaloko sanakhulupilire atamupeza mkazi wakeyo atakolekana miyendo ndi mwamuna wakubayo. Pamenepa mwamuna wakeyo anangofikila kumenya mwamuna wakubayo ndipo mkaziyo anathawa . Koma atafika ku nyumba mkaziyo anayamba kulalata ndipo kenaka anagwira mwamuna wakeyo nkumucheka ku malo obisika. Anthu ena achifundo anatengela mwamunayo ku chipatala china komwe akulandila thandizo. Pakadali pano mwamunayo walamula mkaziyo kuti achoke pa khomopo ndipo anthu ambiri akumuseka kamba kopasula banja lake chifukwa chokonda ndalama.
Akunthidwa kamba kokuba ku maliro
Mkulu wina kwa Kalolo m’boma la Lilongwe amuthibula mpaka thapsya kamba kakuba nyama ku Maliro. Chomwe chinachitika nchoti m’modzi mwa mai wina yemwe amachita malonda pa sitolo za m’deralo anamwalira. Mwa mwambo pasiwapo anaphika zakudya koma anthu amayenera kudya akachoka ku manda. Apa Mkuluyo yemwe ndi otchuka m’deralo anatuluka msanga ku mandako ndikukalowa mnyumba yomwe munali chakudya ndikukhutula ndiwo zonse mu mphika ndikuthira mu jumbo. Koma akutuluka mnyumbamo anangoti gululu ndi m’modzi mwa anamfedwa yemwe anaphaphalitsa mafunso mkuluyu mpaka kusowa choyankha. Apa namfedwayo anakuwa ndipo anthu onse omwe amachokera ku mandako anakhamukira ku nyumbako komwe anapeza mkulu wakubayo. Anthuwo anamuthibula mkuluyo mpaka magazi kukamwa uku akupepesa kuti analibe ndiwo ku nyumba kwake. Pakadali pano nyakwawa ya m’mudzimo yalamula kuti mkuluyo alipire chindapusa cha mbuzi ziwiri kamba kakhalidwe lake loipalo.


text:
Chaka chilichonse kumapeto kwa nyengo, Basel amakhala kunyumba kwa mlungu kwa makampani oposa 1,800 omwe amapereka maulendo awo ndi zodzikongoletsera pa Baselword. Okonza za malonda ofunikira awa sakudandaula za kufunikira kwa alendo. Oposa a 100,000 ogulitsa ndi oimira amalonda akuyembekezeredwa kupita ku World Fair kwa Mawonekedwe ndi Zakale. Pa March 22, 2018 zipata za chilungamo zidzatsegulidwa kwa alendo.
Ndi dalaivala wanu ku BASELWORD - Transfer Service Basel
Yathu EuroAirport Basel ndi mphindi zochepa chabe kuchokera ku malo owonetsera. Koma ndithudi - monga alendo ena ambiri amalonda - mukufuna kupita kukawonetsa ojambula kwa masiku angapo. Kawiri kawiri okwera athu akugwiritsa ntchito kwambiri masiku ovuta kwambiri mu chaka cha bizinesi cha malonda. Ndicho chifukwa chake timapereka ntchito yodutsa galimoto kwa nthawi ya Baselworld.
EuroAirport kuikidwa kwanu. Yendetsani mwatsatanetsatane mu choyamba chimango cha German ndipo usadandaule za magalimoto akuluakulu kapena malo osungirako malo pa malo owonetsera. Kuphatikiza pa nthawi komanso osungira athu, ndife otchuka kwambiri pakati pa anthu amalonda, chifukwa timamvetsera mosamala pamene tikuyendetsa galimoto.
Basel mutumizire mosavuta pa intaneti
Tikudziwa - nthawi ndi ndalama. Ndi chifukwa chake takhazikitsa kusunga pa Intaneti chida kwa inu. Ndi ola limodzi lotsogolera nthawi, tikukonzekera inu ngati limousine yachinsinsi ndi woyendetsa galimoto kutsogolo kwa hotelo yanu kapena ku eyapoti mu malo obwera ndi ochoka.
Gulu la Basel Transfer service likukulimbikitsani kukhalabe pa Baselworld komanso nthawi zonse bizinesi yabwino


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Ecuador
Sociedad de Estudiantes de la Biblia - Testigos de Jehová
Kilometer 23,5 via a la Costa (mamita 600 musanapeze maofesi olandirira misonkho)
GUAYAQUIL
ECUADOR
+593 4-371-2720
Kuona Malo
Lolemba mpaka Lachisanu
8:30 a.m. mpaka 10:30 a.m. ndi 1:30 p.m. mpaka 3:30 p.m.
Nthawi yonse: Ola limodzi ndi hafu
Zimene Timachita
Timayang’anira mipingo yoposa 900. Timamasulira mabuku ofotokoza nkhani za m’Baibulo m’Chikichuwa ndi zinenero zina zofanana nacho, komanso chinenero chamanja cha ku Ecuador ndi Chishuwa.


text:
NSANJA YA OLONDA (YOPHUNZIRA) December 2013
Magaziniyi ikufotokoza zinthu zimene zingatithandize kuti chikhulupiriro chathu chisafooke. Ikufotokozanso tsiku limene tiyenera kuchita mwambo wa Chakudya Chamadzulo cha Ambuye komanso kufunika kwa mwambowu.
Yehova Anawateteza Pamene Ankazemba M’mapiri
Kodi a Mboni za Yehova ku Germany ankalandira bwanji mabuku ofotokoza Baibulo pa nthawi imene Hitler ndi chipani cha Nazi ankalamulira? Kodi kuzembetsa mabuku kunali koopsa bwanji?
“Musafulumire Kugwedezeka pa Maganizo Anu”
Kodi kalata yachiwiri imene Paulo analembera Atesalonika inali ndi machenjezo a pa nthawi yake ati? N’chiyani chingatithandize kuti tisapusitsidwe?
Kodi Mungapereke Chiyani pa Ntchito ya Ufumu?
Onani zimene tingachite kuti tigwiritse ntchito nthawi, ndalama, mphamvu ndiponso luso lathu pa ntchito ya Ufumu.
Kodi Mukukumbukira?
Kodi mwawerenga mosamala magazini aposachedwapa a Nsanja ya Olonda? Tayesani kuyankha mafunsowa kuti muone ngati mukukumbukira.
‘Tsikuli Lidzakhala Chikumbutso Chanu’
Kodi Akhristu ayenera kudziwa zinthu ziti zokhudza Pasika? Kodi mwambo wa Chakudya Chamadzulo cha Ambuye ndi wofunika bwanji kwa tonsefe?
“Muzichita Zimenezi Pondikumbukira”
Kodi deti la Chakudya Chamadzulo cha Ambuye limadziwika bwanji? Kodi mkate ndi vinyo zimaimira chiyani?
Musataye Mtima Ngati Mwamuna Kapena Mkazi Wanu Wamwalira
Munthu amavutika kwambiri ngati mwamuna kapena mkazi wake wamwalira ndipo chisoni chake chimatenga nthawi. Koma chiyembekezo chakuti akufa adzauka chimatilimbikitsa.
Mlozera Nkhani wa Magazini a Nsanja ya Olonda a 2013
Onani mlozera nkhani kuti mudziwe nkhani zimene zafalitsidwa m’magazini a Nsanja ya Olonda mu 2013.


text:
Tumikirani Yehova Masiku Oipa Asanafike
“Kumbukira Mlengi wako Wamkulu.”—MLAL. 12:1.
1, 2. (a) Kodi Yehova anauzira Solomo kuti alembe malangizo otani opita kwa achinyamata? (b) N’chifukwa chiyani Akhristu achikulire amene ali ndi zaka zoposa 50 ayeneranso kuganizira malangizo a Solomo amenewo?
YEHOVA anauzira Mfumu Solomo kuti alembe mawu olimbikitsa achinyamata akuti: “Kumbukira Mlengi wako Wamkulu masiku a unyamata wako, asanafike masiku oipa.” Kodi ‘masiku oipawo’ ndi ati? Solomo anafotokoza zimene zimachitika m’masiku ovuta a ukalamba. Pogwiritsa ntchito mawu okuluwika, iye ananena kuti manja amanjenjemera, miyendo imagwedera, mano amaguluka, maso saona bwino, makutu samva bwino, tsitsi limachita imvi ndipo msana umapindika. Munthu sayenera kudikira kuti afike zaka zimenezo kuti adzayambe kutumikira Yehova.—Werengani Mlaliki 12:1-5.
2 Akhristu ambiri amene ali ndi zaka zoposa 50 adakali ndi mphamvu. N’kutheka kuti ali ndi imvi, koma sanayambe kukumana ndi mavuto amene Solomo anafotokoza. Kodi Akhristu achikulirewa angapindulenso ndi malangizo amene Solomo analembera achinyamata akuti: “Kumbukira Mlengi wako Wamkulu”? Kodi malangizowa akutanthauza chiyani?
3. Kodi tingakumbukire bwanji Mlengi wathu Wamkulu?
3 Ngakhale kuti tatumikira Yehova kwa zaka zambiri, ndi bwino nthawi ndi nthawi kumaganizira za Mlengi wathu Wamkulu. Iye anatilenga modabwitsa moti sitingamvetse zonse zokhudza moyo wathu. Yehova anatipatsa zinthu zosiyanasiyana zimene tingasangalale nazo pa moyo wathu. Tikamaganizira zimene analenga, timamvetsa kuzama kwa chikondi, nzeru komanso mphamvu zake. (Sal. 143:5) Koma kukumbukira Mlengi wathu Wamkulu kumaphatikizaponso kuganizira zimene tiyenera kuchita pomutumikira. Kuganizira za Mlengi wathu kumatithandiza kumuyamikira kwambiri. Choncho timafunitsitsa kuchita zonse zimene tingathe pomutumikira pa moyo wathu wonse.—Mlal. 12:13.
ACHIKULIRE ALI NDI MWAYI WAPADERA
4. Kodi Akhristu achikulire angadzifunse funso liti, ndipo n’chifukwa chiyani angatero?
4 Ngati ndinu wachikulire ndipo mwachita zambiri pa moyo wanu, mungachite bwino kudzifunsa kuti, ‘Kodi ndizichita chiyani panopa, ndidakali ndi mphamvu?’ Popeza kuti ndinu Mkhristu wachikulire, muli ndi mwayi umene anthu ena alibe. Mungaphunzitse achinyamata zimene mwaphunzira kuchokera kwa Yehova. Mungalimbikitse anthu ena powauza zinthu zosangalatsa zimene mwakumana nazo potumikira Mulungu. Mfumu Davide anapemphera kuti akhale ndi mwayi wochita zimenezi. Iye analemba kuti: “Inu Mulungu, mwandiphunzitsa kuyambira pa unyamata wanga . . . Ngakhale nditakalamba ndi kumera imvi, inu Mulungu musandisiye, kufikira nditanena za dzanja lanu lamphamvu ku m’badwo wotsatira, kufikira nditanena za mphamvu zanu kwa onse obwera m’tsogolo.”—Sal. 71:17, 18.
5. Kodi Akhristu achikulire angaphunzitse bwanji anthu ena zimene iwo aphunzira?
5 Kodi mungaphunzitse bwanji anthu ena zinthu zimene mwaphunzira pa zaka zonse zimene mwakhala ndi moyo? Mukhoza kuitana Akhristu achinyamata kuti abwere kunyumba kwanu kudzacheza. Kapena mungawapemphe kuti ayende nanu mu utumiki kuti aone mmene mukusangalalira potumikira Yehova. M’nthawi ya Yobu, Elihu anati: “Masiku alankhule. Zaka zambiri n’zimene ziyenera kudziwitsa anthu nzeru.” (Yobu 32:7) Mtumwi Paulo analimbikitsa akazi achikulire kuti azilimbikitsa ena ndi mawu awo komanso chitsanzo chawo. Iye analemba kuti: “Akazi achikulire . . . akhale aphunzitsi a zinthu zabwino.”—Tito 2:3.
GANIZIRANI MMENE MUNGATHANDIZIRE ENA
6. N’chifukwa chiyani Akhristu amene achita zambiri pa moyo wawo ayenera kudziona kuti ndi amtengo wapatali?
6 Ngati mwatumikira Mulungu kwa nthawi yaitali, mungathandize kwambiri anthu ena. Ganizirani zinthu zimene mukudziwa panopa zomwe simunkazidziwa zaka 30 kapena 40 zapitazo. Mumatha kugwiritsa ntchito bwino mfundo za m’Baibulo pa moyo wanu. Ndipo mosakayikira, muli ndi luso lofika anthu pamtima pophunzitsa Mawu a Mulungu. Ngati ndinu mkulu, ndiye kuti mukudziwa mmene mungathandizire abale omwe akulowera njira yolakwika. (Agal. 6:1) N’kutheka kuti mwaphunzira kuyang’anira zinthu mumpingo, m’madipatimenti a pamsonkhano kapena pa ntchito yomanga Nyumba za Ufumu. Mwina muli ndi luso lolankhula ndi madokotala kuti athandize odwala popanda kuwaika magazi. N’zoona kuti achikulire ena angoyamba kumene kutumikira Mulungu, komabe aphunzira zinthu zambiri pa moyo wawo. Mwachitsanzo ngati alerapo ana, akudziwa zambiri pa nkhani imeneyi. Akhristu achikulire angalimbikitse kwambiri anthu a Yehova. Iwo angachite zimenezi powaphunzitsa, kuwatsogolera ndi kuwalimbikitsa.—Werengani Yobu 12:12.
7. Kodi Akhristu achikulire angaphunzitse achinyamata zinthu ziti?
7 Kodi mungatani kuti muthandize kwambiri anthu ena? Mwina mungasonyeze achinyamata mmene angayambitsire ndiponso kuchititsa maphunziro a Baibulo. Ngati ndinu mlongo, mungathandize alongo achitsikana powasonyeza zimene angachite kuti atumikire bwino Mulungu komanso kusamalira ana awo aang’ono. Ngati ndinu m’bale, mungaphunzitse abale achinyamata kuti azikamba nkhani zogwira mtima komanso kuti akhale aluso polalikira uthenga wabwino. Mungayende nawo limodzi popita kwa abale ndi alongo achikulire kuti mukawalimbikitse mwauzimu. Ngakhale kuti panopa mulibe mphamvu ngati kale, muli ndi mwayi waukulu wophunzitsa achinyamata. Mawu a Mulungu amati: “Kukongola kwa anyamata ndiko mphamvu zawo, ndipo ulemerero wa anthu okalamba ndiwo imvi zawo.”—Miy. 20:29.
MUNGAKATUMIKIRE KUDERA LIMENE KULIBE OFALITSA OKWANIRA
8. Kodi mtumwi Paulo anachita chiyani ali wachikulire?
8 Mtumwi Paulo ali wachikulire, anachita zonse zimene akanatha potumikira Mulungu. Pofika mu 61 C.E. pamene anatuluka m’ndende ku Roma, iye anali atakhala mmishonale kwa zaka zambiri ndipo anapirira mavuto osiyanasiyana. Choncho akanatha kungokhala ku Roma n’kumalalikira kumeneko. (2 Akor. 11:23-27) Abale a mumzinda waukuluwu akanayamikira kwambiri kutumikira limodzi ndi Paulo. Koma iye anaona kuti anthu olalikira uthenga wabwino ankafunikanso kwambiri kumayiko ena. Choncho iye anapitiriza ntchito yake yaumishonale limodzi ndi Timoteyo komanso Tito. Iwo anapita ku Efeso kenako ku Kerete ndiponso mwina ku Makedoniya. (1 Tim. 1:3; Tito 1:5) Ankafunanso kupita ku Sipaniya, koma sitikudziwa ngati anapitadi.—Aroma 15:24, 28.
9. Kodi n’kutheka kuti Petulo anasamuka ali ndi zaka zingati kuti akatumikire kudziko lina? (Onani chithunzi patsamba 22.)
9 N’kutheka kuti mtumwi Petulo anali ndi zaka zoposa 50 pamene anasamukira kudera limene kunalibe olalikira okwanira. N’chifukwa chiyani tikutero? Ngati iye anali ndi zaka zofanana ndi Yesu kapena kuposerapo pang’ono, ndiye kuti anali ndi zaka pafupifupi 50 pamene anasonkhana ndi atumwi ena ku Yerusalemu mu 49 C.E. (Mac. 15:7) Nthawi ina pambuyo pa msonkhanowu, Petulo anasamukira ku Babulo. Ayenera kuti anapita kumeneko kuti akalalikire Ayuda ambiri omwe ankakhala mumzindawu. (Agal. 2:9) Iye ankakhala kumeneko pamene analemba kalata yake yoyamba cha m’ma 62 C.E. (1 Pet. 5:13) N’zoona kuti kutumikira kudziko lina kungakhale kovuta. Komabe ngakhale kuti Petulo anali wachikulire, zimenezi sizinamulepheretse kuchita zambiri potumikira Yehova.
10, 11. Fotokozani za munthu wina wachikulire amene anasamuka kwawo kuti akathandize kudera lina.
10 Masiku anonso, Akhristu ambiri amene ali ndi zaka zoposa 50 amaona kuti zinthu zasintha pa moyo wawo ndipo akhoza kutumikira Yehova m’njira zinanso. Ena asamukira kudera limene kulibe ofalitsa okwanira. Mwachitsanzo, m’bale wina dzina lake Robert analemba kuti: “Ine ndi mkazi wanga tinali ndi zaka zoposa 50 pamene tinaona kuti tili ndi mwayi wochita zambiri mu utumiki. Mwana wathu anali atachoka pakhomo, tinalibe makolo ofunika kuwasamalira ndiponso tinali titalandira ndalama zamasiye. Ndinaona kuti tikagulitsa nyumba yathu tikhoza kubweza ngongole n’kutsalabe ndi ndalama zina. Ndalama zotsalazo zinali zokwanira kuti tizigula zinthu zofunika pa moyo mpaka titayamba kulandira ndalama za penshoni. Tinauzidwa kuti kudziko la Bolivia kuli anthu ambiri ofuna kuphunzira Baibulo komanso zinthu si zodula kumeneko. Choncho tinaganiza zosamuka. Koma kuzolowera moyo wa kumeneko sikunali kophweka. Zinthu zonse zinali zosiyana kwambiri ndi za kwathu ku North America. Komabe tinapeza madalitso ambiri.”
11 Robert anati: “Panopa timatanganidwa nthawi zonse ndi zinthu za mumpingo kapena zokhudza utumiki. Anthu ena amene tinaphunzira nawo Baibulo anabatizidwa. Banja lina limene tinaphunzira nalo ndi losauka ndipo limakhala kumudzi wakutali kwambiri. Koma mlungu uliwonse iwo amayenda ulendo wovuta wa makilomita ambiri kuti afike kutauni kumene timasonkhana. Timasangalala kwambiri poona kuti banjali likuyesetsa kutumikira Yehova komanso kuti mwana wawo wamkulu wayamba upainiya.”
MUNGACHITE ZAMBIRI POLALIKIRA ANTHU OLANKHULA CHINENERO CHINA
12, 13. Fotokozani za Mkhristu wina amene anayamba kutumikira Yehova m’njira zinanso atapuma pa ntchito.
12 Abale ndi alongo achikulire angathandize kwambiri mipingo ndiponso magulu omwe amalalikira anthu olankhula chinenero china. Kulalikira anthu amenewa kungakhale kosangalatsa kwambiri. Mwachitsanzo, m’bale wina wa ku Britain, dzina lake Brian, analemba kuti: “Nditakwanitsa zaka 65 ndinapuma pa ntchito. Koma ine ndi mkazi wanga tinkaona kuti tikusowa zinazake pa moyo wathu. Ana athu anali atachoka pakhomo ndipo mu utumiki sitinkapeza anthu ofuna kuphunzira Baibulo. Kenako ndinakumana ndi mnyamata wina wa ku China amene ankachita maphunziro ake payunivesite ina ya pafupi ndi kwathu. Iye anavomera kubwera kumisonkhano ndipo ndinayamba kuphunzira naye Baibulo. Patapita milungu ingapo, anayamba kubwera ndi mnzake wina wa ku China. Patapitanso milungu ina iwiri, anabwera ndi munthu wina wachitatu kenako anadzabwera ndi winanso wachinayi.”
13 Brian anati: “Kenako munthu winanso wa nambala 5 amene ankaphunzira payunivesiteyi anapempha kuti ndiziphunzira naye Baibulo. Pa nthawiyo, ndinayamba kuganiza kuti, ‘Kukhala ndi zaka 65 sikukutanthauza kuti ndiyenera kupuma pa ntchito ya Yehova ayi.’ Choncho ndinafunsa mkazi wanga, yemwe anali ndi zaka 63, ngati angafune kuphunzira Chitchainizi. Tinaphunzira chinenerochi pogwiritsa ntchito matepi. Tinachita zimenezo zaka 10 zapitazo. Kulalikira anthu olankhula chinenero china kunatithandiza kumva ngati tidakali achinyamata. Pofika pano taphunzira Baibulo ndi anthu 112 olankhula Chitchainizi. Ambiri a iwo afikapo pa misonkhano. Wina ndi mpainiya ndipo tikutumikira naye limodzi.”
MUZICHITA MOSANGALALA ZIMENE MUNGATHE
14. (a) Kodi Akhristu achikulire ayenera kusangalala ndi chiyani? (b) Kodi chitsanzo cha Paulo chingawalimbikitse bwanji?
14 Ngakhale kuti Akhristu ambiri a zaka zoposa 50 angathe kuchita zambiri potumikira Yehova, pali ena amene sangathe. Ena amadwaladwala ndipo ena akulera ana kapena kusamalira makolo awo okalamba. Iwo ayenera kukhala osangalala podziwa kuti Yehova amayamikira zilizonse zimene akuchita pomutumikira. Choncho m’malo motaya mtima chifukwa cholephera kuchita zinazake, muzisangalala kuchita zimene mungathe. Ganizirani chitsanzo cha mtumwi Paulo. Kwa zaka zambiri, iye anali paukaidi wosachoka panyumba ndipo sankathanso kuchita umishonale wake. Koma anthu akabwera kudzamuona, ankakambirana nawo mfundo za m’Malemba ndiponso kuwalimbikitsa.—Mac. 28:16, 30, 31.
15. N’chifukwa chiyani timaona kuti Akhristu achikulire ndi amtengo wapatali?
15 Yehova amayamikira zimene achikulire akuchita pomutumikira. N’zoona kuti Solomo ananena kuti nthawi yovuta ya ukalamba si nthawi yabwino. Komabe, Mulungu amaona kuti zimene Akhristu achikulire akuchita pomutamanda n’zamtengo wapatali kwambiri. (Luka 21:2-4) Abale ndi alongo amayamikira kwambiri chitsanzo cha achikulire amene atumikira Yehova mokhulupirika kwa nthawi yaitali.
16. Kodi Anna analibe mwayi wochita zinthu ziti, koma ankatha kuchita chiyani polambira Mulungu?
16 Baibulo limanena za mayi wina wachikulire dzina lake Anna amene anapitiriza kutamanda Yehova mokhulupirika mpaka atakalamba. Pamene Yesu ankabadwa n’kuti Anna ali ndi zaka 84 ndipo anali wamasiye. Koma ayenera kuti anamwalira pasanathe nthawi yaitali. Choncho sanakhale wotsatira wa Yesu, sanadzozedwe ndi mzimu woyera kapena kukhala ndi mwayi wolalikira uthenga wabwino wa Ufumu. Koma Anna ankasangalala kuchita zimene angathe. Paja Baibulo limati: “Sanali kusowa pakachisi. Anali kuchita utumiki wopatulika usana ndi usiku.” (Luka 2:36, 37) Ansembe ankapereka nsembe zofukiza m’kachisi m’mawa ndi madzulo tsiku lililonse. Pa nthawiyi, Anna ayenera kuti ankakhala m’bwalo la kachisi pamodzi ndi anthu ena ndipo ankapemphera chamumtima kwa pafupifupi mphindi 30. Ataona Yesu ali wakhanda, Anna anayamba kulankhula “za mwanayo kwa onse amene anali kuyembekezera chipulumutso cha Yerusalemu.”—Luka 2:38.
17. Kodi tingathandize bwanji Akhristu achikulire komanso odwaladwala kuti nawonso azitumikira Mulungu?
17 Masiku ano, tiyenera kuthandiza Akhristu achikulire kapena odwaladwala. Ena amafunitsitsa kupezeka pa misonkhano ya mpingo komanso ikuluikulu koma sangakwanitse. M’madera ena, amakonza zoti achikulirewo azimvetsera misonkhano ya mpingo kudzera pa telefoni. Koma m’madera ena, zimenezi sizingatheke. Ngakhale zili choncho, Akhristu amene sangakwanitse kupezeka pa misonkhano akhoza kuchita zinthu zina potumikira Mulungu. Mwachitsanzo, mapemphero awo amathandiza kuti zinthu ziziyenda bwino mumpingo wachikhristu.—Werengani Salimo 92:13, 14.
18, 19. (a) Kodi Akhristu achikulire angalimbikitse bwanji ena? (b) Kodi ndi ndani amene ayenera kutsatira malangizo akuti: “Kumbukira Mlengi wako Wamkulu”?
18 Mwina Akhristu achikulire sakudziwa kuti amalimbikitsa kwambiri ena. Mwachitsanzo, taona kuti Anna anali wokhulupirika kwa zaka zambiri ndipo ankapezeka pakachisi nthawi zonse. Koma mwina iye sankadziwa kuti zimene akuchitazo zidzalimbikitsa ena mpaka m’tsogolo. Zimene Anna ankachita posonyeza kuti amakonda Yehova zinalembedwa m’Malemba. Mosakayikira Akhristu anzanu sadzaiwalanso zimene mukuchita posonyeza kuti mumakonda Mulungu. N’chifukwa chake Mawu a Mulungu amanena kuti: “Imvi ndizo chisoti chachifumu cha ulemerero zikapezeka m’njira yachilungamo.”—Miy. 16:31.
19 Tonsefe tili ndi zinthu zina zimene sitingakwanitse kuchita potumikira Yehova. Komabe, tonse amene tidakali ndi mphamvu tizikumbukira mawu opezeka m’Baibulo akuti: “Kumbukira Mlengi wako Wamkulu . . . asanafike masiku oipa.”—Mlal. 12:1.


text:
Ngati kugula galimoto kuwonjezera akuchita zina zamadzi zomwe ife amanena kuti mungafufuze, muyeneranso aletse magalimoto mabuleki. Mabuleki pa galimoto ndi chinthu chimodzi kuti tinapangidwa kuti zisathe. Ndi ayeziyo pakati pa ozungulira ndi ziyangoyango kuti asiye galimoto pamene inu mungagwiritse ntchito mabuleki. Ngati onse ziyangoyango ndi zimbale inapangidwa kuchokera ku anaumitsa zitsulo inu chilichonse kuima mphamvu. M'nkhaniyi tiona kuphimba kuona kutsogolo mabuleki pa magalimoto ndi magalimoto.
Pa atsopano magalimoto ndi lotseguka zingerengere zingakhale mwachilungamo n'zosavuta kupeza kanthawi kochepa pa mkhalidwe wa mabuleki. Kutsogolo mabuleki ali kulikonse pakati 60 ndi 70 peresenti anu kuima mphamvu. Panthawi yoyamba imene kuyenda mpaka ku galimoto mukhoza kuyang'ana kutsogolo ananyema rotors mwa kuyang'ana mwa mkombero ndi kuona mkhalidwe wa rotors. Onetsetsani kuti galimoto sichinayambe lotengeka, mwinamwake adzakhala kuti otentha kukhudza. Tikukhulupirira ndi zingerengere ndi wolandiridwa mwakuti mukhoza bwino Mwachidule pa iwo. Yesani ndi kuwona ngati inu mungazindikire aliyense zitunda kudutsa ozungulira. Ngati mungathe n'kudziphatika chala chanu mwa mkombero mukhoza kumva ozungulira kudziwa ngati pali zitunda kudutsa ozungulira. Ngati pali, pali mwayi woti galimoto kukhala ndi ananyema ntchito mwamsanga. Ngati ozungulira ndi zabwino ndi yosalala ndiye kuti ndi zimasonyeza kuti mabuleki ali wabwino mawonekedwe.
Muyenera kutsegula nyumba ndipo fufuzani ananyema madzimadzi. Pali mwina mlingo chizindikiro kunja kwa ananyema madzimadzi canister, kapena pali kuviika ndodo pa filler kapu. Onetsetsani kuti madzimadzi m'kati mwa chinaneneratu malire. Ngati otsika izo zikhoza kukhala wina chizindikiro kuti galimoto akufunikira ndi ananyema ntchito. Monga ziyangoyango kuvala, ndi pistons mu calipers kuwonjezera patsogolo zofuna ntchito zambiri madzimadzi.
Tsopano pitirirani nazo ndi mu galimoto ndi kutembenuzira poyatsira pa, koma musayambe galimoto. Umulemekeze zonse za chizindikiro nyali mukapeza mzera. Kodi galimoto ndi ABS kuwala kapena kuwala ananyema? ABS kuwala Anti-loko ananyema Dongosolo ndi pansi kwambiri braking zinthu diverts braking mphamvu zina mawilo kusunga galimoto kupita ku skid. Kuwala nthawi zambiri chikasu pa mukapeza ndi “Ananyema” kuwala nthawi zambiri wofiira. Tsopano kuyamba galimoto ndipo onetsetsani kuti magetsi kupita. Ngati iwo zimitsani, ndiye chirichonse mu dongosolo ananyema ayenera kugwira ntchito n'cholinga. Ngati ABS kuwala kapena ananyema kuwala chimatsalira, ndiye ananyema dongosolo akufunikira mathandizidwe.
Ena, mukufuna kupita patsogolo ndi kuyendetsa galimoto. Pamene inu galimoto ntchito mabuleki ndipo amaona ngati zimene chiwongolero amachita. Kodi galimoto kupitiriza kupita mu mzere wolunjika, kapena kukoka mbali imodzi kapena china. The galimoto ayenera kupitiriza kupita mu mzere wolunjika, ngati iyo imakoka mbali imodzi kapena inayo ndiye mbali imodzi ya mabuleki ntchito kwambiri kuposa wina ndi limasonyeza kuti ananyema utumiki chofunika. Muyenera kumvetsera pamene kutsatira mabuleki. Kodi amapanga kukuwa phokoso kapena akupera phokoso? Ngati iwo squeal ndi chizindikiro kuti ananyema ntchito ndi chifukwa. Ambiri magalimoto tsopano okonzeka ndi zimene zimatchedwa “Squealers” pa ananyema ziyangoyango. Bukuli lakonzedwa kuti pamene ziyangoyango kuvala mpaka ina ya “squealer” wokhudza ozungulira kulola inu mukudziwa galimoto amafunika ziyangoyango amathandiza kuteteza rotors. Ngati mukumva akupera – bwino izo ndithudi ayenera kupita zong'ambika kuti mabuleki anayang'ana pa.
Pa atsopano magalimoto kuti tiganizire pogula, mukhoza kuyitanitsa galimoto mbiri lipoti kuti awone ngati galimoto wakhala anakhalabe ndi wogulitsa ndipo ngati izo zikusonyeza kuti nthawi mathandizidwe. Komabe, galimoto si akhala anakhalabe ndi wogulitsa kotero zochitika sangakhale likupezeka. Mwanjira ina iliyonse, pamaso kugula, inu kufunsa ngati mungathe kutenga galimoto ku wanu makaniko kuti ipite kwa kukupatsani pang'ono chidutswa wa mumtima.


text:
N’chifukwa Chiyani Tiyenera Kutamanda Yehova?
‘Kutamanda Ya n’kosangalatsa komanso koyenera.’—SAL. 147:1.
NYIMBO: 104, 152
1-3. (a) Kodi zikuoneka kuti Salimo 147 linalembedwa liti? (b) Kodi tingaphunzire chiyani pa salimoli?
ANTHUFE timakonda kuyamikira munthu akagwira bwino ntchito inayake, kapena akasonyeza makhalidwe abwino kwambiri. Ngati timachita zimenezi ndi anthu, kuli bwanji Yehova Mulungu? Tiyenera kumutamanda chifukwa ali ndi mphamvu zopanda malire ndipo tikayang’ana zinthu zodabwitsa zimene analenga timaona umboni wa mphamvuzo. Tiyeneranso kumutamanda chifukwa cha chikondi chake ndipo umboni wa chikondicho timauona tikaganizira zoti anapereka Mwana wake kuti akhale dipo lotipulumutsa.
2 Munthu amene analemba Salimo 147 anaona kuti ndi bwino kutamanda Yehova. Iye analimbikitsanso anthu ena kuti azitamanda Mulungu.—Werengani Salimo 147:1, 7, 12.
3 Sitikudziwa kuti amene analemba salimoli ndi ndani. Koma zikuoneka kuti munthuyu anali ndi moyo pa nthawi imene Aisiraeli anabwerera ku Yerusalemu kuchokera ku ukapolo ku Babulo. (Sal. 147:2) Munthu amene analemba salimoli ayenera kuti ankatamanda Yehova chifukwa choyamikira kuti Aisiraeli anabwerera kumalo amene angathe kulambira Mulungu woona. Iye anatchulanso zifukwa zina zomveka zotamandira Yehova. Kodi zifukwa zake ndi ziti? Nanga inuyo muli ndi zifukwa ziti zonenera kuti “Tamandani Ya”?—Sal. 147:1.
YEHOVA AMACHIRITSA ANTHU OSWEKA MTIMA
4. (a) Kodi Aisiraeli ayenera kuti anamva bwanji atamasulidwa ndi Koresi? (b) N’chifukwa chiyani mwayankha choncho?
4 Kodi inuyo mukuganiza kuti Aisiraeli ankamva bwanji ali ku Babulo? Anthu a ku Babuloko ankawaseka kuti: “Tatiimbireni nyimbo imodzi ya ku Ziyoni.” Pa nthawiyi mzinda wa Yerusalemu umene unkachititsa Aisiraeli kutamanda kwambiri Yehova unali utawonongedwa. (Sal. 137:1-3, 6) Choncho Ayudawo sankafuna kuimba ngakhale pang’ono. Mitima yawo inali itasweka ndipo chimene ankafuna ndi kulimbikitsidwa basi. Mogwirizana ndi ulosi wa m’Mawu a Mulungu, Mfumu ya ku Perisiya dzina lake Koresi inawapulumutsa. Koresi anagonjetsa Babulo n’kulengeza kuti: “Yehova . . . wandituma kuti ndim’mangire nyumba ku Yerusalemu. . . . Aliyense amene ali pakati panu mwa anthu onse amene amamutumikira, Yehova Mulungu wake akhale naye. Choncho apite.” (2 Mbiri 36:23) Aisiraeli amene anali ku Babulo ayenera kuti analimbikitsidwa kwambiri atamva mawu amenewa.
5. Kodi wolemba Salimo 147 ananena kuti Yehova amathandiza bwanji anthu?
5 Sikuti Yehova ankangolimbikitsa Aisiraeli monga gulu koma ankalimbikitsanso aliyense payekha. Ndi mmene amachitiranso masiku ano. Wolemba Salimo 147 uja ananena kuti Mulungu “amachiritsa anthu osweka mtima, ndipo amamanga zilonda zawo zopweteka.” (Sal. 147:3) Izi zikusonyeza kuti Yehova amasamalira anthu amene akudwala komanso amene ali ndi nkhawa. Masiku anonso, Yehova amafunitsitsa kutitonthoza komanso kutilimbikitsa tikakhala ndi nkhawa. (Sal. 34:18; Yes. 57:15) Iye amatipatsa nzeru komanso mphamvu kuti tithe kupirira vuto lililonse limene tingakumane nalo.—Yak. 1:5.
6. Kodi zimene wolemba salimo anafotokoza zokhudza kumwamba pa Salimo 147:4, zingatithandize bwanji? (Onani chithunzi choyambirira.)
6 Kenako, wolemba salimoyo anayamba kufotokoza zakumwamba. Iye ananena kuti Yehova “amawerenga nyenyezi zonse, ndipo zonsezo amazitchula mayina ake.” (Sal. 147:4) Mwina mukudabwa kuti n’chifukwa chiyani anangosintha nkhaniyi n’kuyamba kufotokoza zakumwamba? Taganizirani izi: Munthu amene analemba salimoli ankatha kuona nyenyezi koma sankadziwa kuti zilipo zingati. Panopa chiwerengero cha nyenyezi zimene anthu angathe kuziona chawonjezereka kwambiri. Ena amanena kuti mlalang’amba wathu wotchedwa Milky Way uli ndi nyenyezi mabiliyoni ambiri. Komatu milalang’ambayo ilipo yambirimbiri m’chilengedwechi. Choncho m’pomveka kunena kuti nyenyezi zilipo zosawerengeka. Koma Mlengi wathu amatha kupereka dzina kwa nyenyezi iliyonse. Izi zikusonyeza kuti Yehova amaona kuti nyenyezi iliyonse ndi yosiyana ndi inzake. (1 Akor. 15:41) Nanga bwanji za anthufe? Ngati Yehova amadziwa pamene pali nyenyezi iliyonse pa nthawi ina iliyonse ndiye kuti amadziwanso za munthu aliyense payekha. Izi zikutanthauza kuti amadziwa kumene muli, mmene mukumvera mumtima mwanu komanso chimene mukufunikira pa nthawi ina iliyonse.
7, 8. (a) Kodi Yehova akamathandiza athu ake amakumbukira chiyani? (b) Perekani chitsanzo chosonyeza kuti Yehova amathandiza anthu mwachifundo.
7 Sikuti Yehova amangodziwa bwino za inuyo panokha. Iye ndi wamphamvu komanso wachifundo moti angathe kukuthandizani pa vuto lanu lililonse. (Werengani Salimo 147:5.) Mwina nthawi zina mumaganiza kuti mavuto anu ndi aakulu kwambiri moti simungathe kuwapirira. Koma Yehova ndi wanzeru ndipo amadziwa zimene simungakwanitse komanso ‘amakumbukira kuti ndinu fumbi.’ (Sal. 103:14) Popeza si ife angwiro, timalakwitsa zinthu nthawi ndi nthawi. Timadandaula pamene talankhula mawu olakwika, kuchita zinthu zolakwika kapena kusirira zimene anthu ena ali nazo. Yehova alibe mavuto ngati amenewa koma amatimvetsa bwino kwambiri.—Yes. 40:28.
8 Mwina inuyo panokha mwaona Yehova akukuthandizani pa vuto linalake. (Yes. 41:10, 13) Chitsanzo pa nkhaniyi ndi mlongo wina dzina lake Kyoko amene akuchita upainiya. Pa nthawi ina, mlongoyu anakhumudwa kwambiri atapita kudera lina. Kodi Yehova anasonyeza bwanji kuti anamvetsa mavuto ake? Mlongoyu anapeza kuti abale ndi alongo akumeneko ankamumvetsa kwambiri. Anamva ngati Yehova akumuuza kuti: “Ndimakukonda kwambiri, osati chifukwa choti ndiwe mpainiya basi, koma chifukwa choti ndiwe mwana wanga komanso unadzipereka kwa ineyo. Ndiwe Mboni yanga ndipo ndimafuna kuti uzisangalala ponditumikira.” Kodi inuyo mukukumbukira nthawi ina pa moyo wanu pamene Wamphamvuyonse anasonyeza kuti “nzeru zake zilibe malire”?
YEHOVA AMATIPATSA ZIMENE TIMAFUNIKIRA
9, 10. Kodi Yehova akafuna kutithandiza amayamba ndi chiyani? Perekani chitsanzo.
9 Kodi ndi zinthu ziti zimene timafunikira pa moyo wathu? Nthawi zina timada nkhawa kuti mwina sitingapeze chakudya chokwanira. Koma tiyenera kukumbukira kuti Yehova ndi amene amachititsa kuti mvula igwe n’kumeretsa zinthu, n’cholinga choti ngakhale chakudya ‘chimene akhwangwala amalirira’ chizipezeka. (Werengani Salimo 147:8, 9.) Ngati Yehova amasamalira akhwangwala, kodi angalephere kukuthandizani kuti mupeze zofunika pa moyo wanu?—Sal. 37:25.
10 Koma chofunika kwambiri n’chakuti Yehova amatithandiza mwauzimu. Iye amatipatsa “mtendere wa Mulungu umene umaposa kuganiza mozama kulikonse.” (Afil. 4:6, 7) Chitsanzo pa nkhaniyi ndi M’bale Mutsuo ndi mkazi wake. Iwo anaona Yehova akuwalimbikitsa madzi atasefukira ku Japan mu 2011. Madziwo anachuluka kwambiri moti iwo anathawira padenga la nyumba yawo koma zinthu zawo zonse zinawonongeka. Madziwo atachepa, anakagona m’chipinda cham’mwamba cha nyumba yawo yomwe inali itawonongeka. Kutacha anayamba kufufuza chilichonse chimene chingawalimbikitse mwauzimu. Kenako anapeza Buku Lapachaka la Mboni za Yehova la 2006. Nthawi yomweyo anapeza nkhani yofotokoza za chivomezi chimene chinachitika mu 2004 ku Sumatra. Chivomezichi chinali chachikulu kwambiri chifukwa chinachititsa kuti madzi asefukire mpaka kufika mayiko ena. Mutsuo ndi mkazi wake ankalira pamene ankawerenga zomwe zinachitikazo. Iwo anaona kuti Yehova wawapatsa thandizo labwino pa nthawi yoyenera. Yehova anawathandizanso kupeza zofunika pa moyo. Iwo analandira chithandizo kuchokera kwa abale ndi alongo. Koma chimene chinawathandiza kwambiri ndi kubwera kwa abale otumizidwa ndi gulu la Yehova kuti adzawalimbikitse. Mutsuo anati: “Zinali ngati Yehova wabwera n’kukhala pafupi ndi munthu aliyense n’kumamusamalira. Tinalimbikitsidwa kwambiri.” Yehova amayamba watilimbikitsa mwauzimu kenako n’kutipatsa zinthu zina zofunika pa moyo wathu.
KODI TINGATANI KUTI MULUNGU AZITITHANDIZA?
11. Kodi munthu amene akufuna kuti Yehova azimuthandiza ayenera kuchita chiyani?
11 Yehova amakhala wokonzeka nthawi zonse kuti ‘athandize anthu ofatsa.’ (Sal. 147:6a) Koma kodi ifeyo tingatani kuti Mulungu azitithandiza? Chofunika ndi kukhala naye pa ubwenzi. Kuti zimenezi zitheke tiyenera kuyesetsa kukhala anthu ofatsa. (Zef. 2:3) Munthu wofatsa amayembekezera Yehova kuti akonze zolakwika komanso athetse mavuto amene wakumana nawo. Ndiyeno Yehova amasangalala kwambiri ndi anthu oterewa.
12, 13. (a) Ngati tikufuna kuti Yehova azitithandiza, kodi tiyenera kupewa chiyani? (b) Kodi Yehova amasangalala ndi anthu otani?
12 Koma Malemba amati Mulungu ‘amagwetsera pansi anthu oipa.’ (Sal. 147:6b) Mawuwatu ndi amphamvu kwambiri. Choncho kuti Yehova asatikwiyire koma azitikomera mtima, tiyenera kudana ndi zimene iye amadana nazo. (Sal. 97:10) Mwachitsanzo, tiyenera kudana ndi chiwerewere. Izi zikutanthauza kuti tiyenera kudana ndi zinthu zilizonse zimene zingatipangitse kuchita chiwerewere. Zina mwa zinthu zimenezi ndi kuonera zolaula. (Sal. 119:37; Mat. 5:28) Kupewa zimenezi n’kovuta koma tiyenera kuchita chilichonse chimene tingathe kuti Yehova atidalitse.
13 Kuti tipambane pa nkhondo yolimbana ndi zinthu zimenezi tiyenera kudalira Yehova osati kudzidalira. Yehova sangasangalale kuona kuti tikudalira “mphamvu za hatchi,” kapena kuti zinthu zimene anthu a m’dzikoli amadalira. Si bwinonso kudalira “miyendo ya munthu,” kapena kuti kuganiza zoti tingapulumuke chifukwa cha mphamvu zathu kapena za anthu ena. (Sal. 147:10) M’malomwake, tiyenera kuchonderera Yehova kuti atithandize. Mosiyana ndi alangizi a m’dzikoli, Yehova satopa tikamamupempha thandizo, ngakhale titachita zimenezi mobwerezabwereza. Paja “Yehova amasangalala ndi anthu amene amamuopa, amene amayembekezera kukoma mtima kwake kosatha.” (Sal. 147:11) Tisamakayikire kuti iye ndi wokoma mtima ndipo angatithandize kuti tisiye kulakalaka zinthu zolakwika.
14. Kodi wolemba Salimo 147 analimbikitsidwa atadziwa mfundo iti?
14 Yehova watipatsa zifukwa zotsimikizira kuti iye amathandiza anthu akakhala pa mavuto. Poganizira zimene zinachitika Ayuda atabwerera ku Yerusalemu, wolemba salimo anafotokoza za Yehova kuti: “Pakuti walimbitsa mipiringidzo ya zipata zako. Wadalitsa ana ako amene ali mwa iwe. Iye akukhazikitsa mtendere m’dziko lako.” (Sal. 147:13, 14) Wolemba salimoyu ayenera kuti analimbikitsidwa kwambiri kudziwa kuti Mulungu adzalimbitsa mageti n’cholinga choti anthu amene amamulambira akhale otetezeka.
15-17. (a) Kodi nthawi zina tingamve bwanji tikakumana ndi mavuto? (b) Kodi Yehova amagwiritsa ntchito bwanji Mawu ake potithandiza? (c) Perekani chitsanzo chosonyeza kuti ‘mawu a Mulungu amathamanga kwambiri.’
15 Mwina mungakumane ndi mavuto amene angakudetseni nkhawa kwambiri. Koma Yehova angakupatseni nzeru zokuthandizani kuthana ndi mavutowo. Wolemba salimoyo ananena kuti Mulungu “amatumiza mawu ake padziko lapansi, ndipo mawu akewo amathamanga kwambiri.” Iye ananenanso kuti Yehova ‘amapereka chipale chofewa, amamwaza mame oundana komanso amaponya madzi oundana.’ Kenako anafunsa kuti: “Ndani angaime m’chisanu chake?” Iye ananenanso kuti Yehova “amatumiza mawu ake ndi kusungunula madzi oundanawo.” (Sal. 147:15-18) Mulungu wathu ndi wanzeru kwambiri, wamphamvu zonse komanso akhoza kuletsa matalala kapena chipale chofewa kuti zisagwe. Choncho akhozanso kukuthandizani kuthana ndi vuto lililonse limene mungakumane nalo.
16 Masiku ano, Yehova amagwiritsa ntchito Mawu ake opezeka m’Baibulo kuti azititsogolera. Ndipo tinganene kuti “mawu akewo amathamanga kwambiri” chifukwa Yehova amatipatsa malangizo oyenera pa nthawi iliyonse imene tikufunikira malangizowo. Taganizirani za malangizo othandiza amene mumalandira mukamawerenga Baibulo, kuphunzira mabuku a “kapolo wokhulupirika ndi wanzeru,” kuonera JW Broadcasting, kupita pa jw.org, kulankhula ndi akulu komanso kucheza ndi Akhristu anzanu. (Mat. 24:45) Muyenera kuti mwaona kuti Yehova sachedwa kukupatsani malangizo othandiza.
17 Mlongo wina dzina lake Simone waona umboni wakuti Mawu a Mulungu ndi amphamvu. Iye ankadziona ngati wachabechabe moti ankaona kuti Mulungu sangasangalale naye. Ngakhale zinali choncho, akakhumudwa kwambiri sankasiya kupempha Yehova kuti amuthandize. Anapitirizanso kuphunzira Baibulo nthawi zonse. Iye anati: “Nthawi zonse ndimaona kuti Yehova akundipatsa mphamvu komanso kunditsogolera.” Zimenezi zimamuthandiza kuti asataye mtima.
18. (a) Kodi n’chiyani chimakuchititsani inuyo kumva kuti muli ndi mwayi waukulu? (b) Kodi inuyo muli ndi zifukwa ziti zonenera kuti “Tamandani Ya”?
18 Wolemba salimo uja ankadziwa kuti Aisiraeli anali ndi mwayi waukulu kwambiri. Zili choncho chifukwa ndi iwo okha amene anapatsidwa “mawu” a Mulungu komanso “malangizo ake ndi zigamulo zake.” (Werengani Salimo 147:19, 20.) Masiku ano, nafenso tili ndi mwayi waukulu chifukwa ndi ife tokha amene timadziwika ndi dzina la Mulungu. Timakhalanso pa ubwenzi wolimba ndi Yehova chifukwa chomudziwa ndiponso kutsogoleredwa ndi Mawu ake. Mofanana ndi wolemba Salimo 147, nanunso muyenera kuti muli ndi zifukwa zambiri zonenera kuti “Tamandani Ya” komanso zolimbikitsira anthu ena kuti azichita zimenezi.


text:
CUMA CA M’FALA LA MULUNGU | ZAKIYERI 42-45
Kubwezeresedwa kwa Kunamata Kwacadidi!
Matsomphenya ya tempwlo yomwe Zakiyeri adawona, yakhatsimikizira Ajuda wakukhulupirika omwe akhali ku ukapolo bza kubwezeresedwa kwa kunamata kwacadidi. Ndipo pa nthawe ibodzi-bodziyo yakhawakumbusa bza mitemo yapadzulu ya Yahova ya kunamata kwacadidi.
• Wansembe angadadzapfunzisa wanthu bza mitemo ya Yahova
Fotokozani nkhani zakucepa zakulatiza momwe kapolo wakukhulupirika na wanzeru atipfunzisira kusiyana kwa comwe n’cakupswipa na comwe n’cakucena. (kr-CN matsa. 110-117)
• Wanthu angadadzathandizira wale omwe angadasankhulidwa kukhala atsogoleri
Kodi ni njira zinango ziponi zomwe tingalatizire kuti tinkuthandiza akulu?


text:
Yehova Anandithandiza pa Nthawi Yomwe Ndinkafunikiradi Kuthandizidwa
Zimene zinandichitikira tsiku lina m’chaka cha 1991, zinasinthiratu moyo wanga. Pa nthawiyi n’kuti ndili ndi zaka 20.
NDINABADWIRA mumzinda wa Szerencs ndipo ndinakulira m’mudzi wotchedwa Tiszaladány womwe uli kumpoto, chakum’mawa kwa dziko la Hungary. Tsiku lina mu June 1991, ine ndi anzanga tinapita pamalo enaake omwe sitinkawadziwa bwino kuti tikasambire. Malowa ali mu mtsinje wa Tisza. Titangofika pamalowa, ndinadumphira m’madzi poganiza kuti ndi akuya. Koma ndikanadziwa sindikanachita zimenezi. Nkhope yanga inagunda pansi ndipo ndinathyoka khosi komanso ndinavulala mtsempha wotumiza mauthenga ku ubongo. Ndinayesetsa kuti ndidzuke koma ndinalephera kusuntha manja ndi miyendo yanga. Ndinayesanso kudzutsa mutu kuti ndizipuma bwino, koma zinakanika ndipo ndinayamba kumwa madzi. Mnzanga wina ataona kuti sindikutha kusuntha, anabwera n’kundivuula.
Ngakhale kuti sindinakomoke, ndinali nditavulala koopsa. Munthu wina anaimba foni kuchipatala ndipo kunabwera ndege kudzanditenga. Madokotala anayesetsa kundithandiza kuti ndikhalenso bwino. Kenako, anandisamutsira kumalo ena othandizira anthu olumala omwe ali mumzinda wa Budapest, likulu la dzikoli. Kwa miyezi itatu sindinkatha kukhala tsonga ndipo ndinkangogona chagada. Ndinkangokwanitsa kusuntha mutu, koma kuchokera m’mapewa kupita mmunsi, ziwalo zonse zinali zitafa. Zimenezi zinachititsa kuti ndizidalira ena kuti andichitire chilichonse. Izi zinkandikhumudwitsa kwambiri moti ndinkangolakalaka nditafa.
Nditatulutsidwa m’chipatala, makolo anga anaphunzitsidwa zimene azichita pondisamalira. Koma ntchito yondisamalira inali yotopetsa komanso inkapangitsa kuti azikhala ndi nkhawa. Patatha chaka, nanenso ndinayamba kudwala matenda ovutika maganizo. Zimenezi zinapangitsa kuti andipezere akatswiri odziwa za matendawa omwe anandipatsa malangizo osiyanasiyana. Izi zinandithandiza kuti ndisamadandaule kwambiri ndi vuto langa la kulumala.
Ndinayambanso kuganizira kwambiri zokhudza moyo. Ndinkadzifunsa kuti, kodi cholinga cha Mulungu chinali chiyani polenga anthufe? N’chifukwa chiyani ndinakumana ndi vuto limeneli? Ndinawerenga mabuku ndi magazini osiyanasiyana kuti ndipeze mayankho, koma sizinathandize. Kenako ndinayamba kuwerenga Baibulo, koma sindinkalimvetsa, choncho ndinasiya kuliwerenga. Kuwonjezera pamenepa, ndinafunsa wansembe wina kuti andithandize koma sanandiyankhe zogwira mtima.
Kenako m’chaka cha 1994, kunyumba kwathu kunabwera a Mboni za Yehova awiri ndipo bambo anawauza kuti akambirane ndi ineyo. Iwo anandifotokozera kuti Mulungu walonjeza kuti adzakonza dzikoli n’kukhala paradaiso. Anandiuzanso kuti adzathetsa matenda komanso mavuto onse. Izi zinandisangalatsa kwambiri koma ndinkakayikira ngati zinali zoona. Komabe ndinalandira mabuku awo awiri othandiza kuphunzira Baibulo ndipo ndinawawerenga. A Mboniwa atabweranso anandipempha kuti aziphunzira nane Baibulo ndipo ndinavomera. Anandilimbikitsanso kuti ndizipemphera kwa Mulungu.
Ndinayamba kuona kuti Mulungu amandikonda
A Mboniwa ankagwiritsa ntchito Baibulo kuyankha mafunso anga onse. Kenako ndinayamba kuona kuti Mulungu amandikonda. Nditaphunzira Baibulo kwa zaka ziwiri, pa September 13, 1997 ndinabatizidwa kunyumba kwathu m’bafa. Tsiku limeneli ndi losaiwalika pa moyo wanga.
Mu 2007, anandipititsanso mumzinda wa Budapest, kumalo osamalira anthu olumala aja. Mpaka pano ndikukhalabe komweku. Zimenezi zathandiza kuti ndikhale ndi mwayi wouza anthu zinthu zosangalatsa zomwe ndaphunzira m’Baibulo. Nyengo ikakhala kuti ili bwino, ndimatuluka panja n’kumakauza anthu uthenga wa m’Baibulo. Zimenezi zimatheka chifukwa ndili ndi njinga ya olumala imene anaipanga mwapadera. Ndimayendetsa njingayi pogwiritsa ntchito chibwano.
Banja lina la mumpingo wathu linandipatsa ndalama ndipo ndinagula laputopu. Laputopuyi ndimaigwiritsa ntchito poimba foni kudzera pa Intaneti komanso kulemba makalata kwa anthu amene sapezeka panyumba anthu a mumpingo mwathu akamalalikira. Koma popeza manja anga sagwira ntchito, ndimachita zonsezi posuntha mutu wanga. Kuchita zimenezi kwandithandiza kuti ndizolowere kulankhula ndi anthu komanso kuti ndisamangoganiza za mavuto anga.
Ndimakwanitsanso kusonkhana limodzi ndi anthu a mumpingo mwathu. Ndikafika ku Nyumba ya Ufumu, a Mboni anzanga amandinyamula pa masitepe ndikamalowa komanso ndikamatuluka. Ikafika nthawi yoti anthu ayankhe, munthu amene wakhala nane pafupi amaimika mkono m’malo mwa ineyo. Kenako amandinyamulira Baibulo kapena buku limene tikuphunzira, ineyo n’kumayankha.
Nthawi zonse ndimamva ululu ndipo sinditha kupanga zinthu pandekha. Nthawi zina ndimakhumudwa chifukwa cha zimenezi. Koma ndimalimba mtima ndikaganizira za ubwenzi wanga ndi Yehova Mulungu, chifukwa ndimadziwa kuti ndikamamuuza zakukhosi kwanga m’pemphero, amandimvetsera. Komanso ndimalimbikitsidwa kuchokera pa zimene ndimawerenga m’Baibulo tsiku lililonse. Ndimalimbikitsidwanso ndi zimene a Mboni anzanga amandichitira, kuphatikizapo kundipempherera. Zimenezi zimandithandiza kuti ndisamangoganizira za mavuto anga.
Ndimaona kuti Yehova anandithandiza kwambiri ndipo anachita zimenezi pa nthawi yomwe ndinkafunikiradi kuthandizidwa. Komanso wandilonjeza kudzera m’Mawu ake kuti ndidzakhala ndi thanzi labwino m’dziko latsopano. Choncho ndimayembekezera nthawiyi, pomwe ndizidzatha ‘kuyenda, kudumphadumpha ndi kutamanda Mulungu’ chifukwa cha chikondi ndi kukoma mtima kwake.—Machitidwe 3:6-9.


text:
Zimene Zachitika M’zaka 100 Zimene Ufumu Wakhala Ukulamulira
“Mulungu wamtendere . . . akukonzekeretseni ndi chilichonse chabwino kuti muchite chifuniro chake.”—AHEB. 13:20, 21.
NYIMBO: 136, 14
1. Kodi Yesu anasonyeza bwanji kuti ankakonda kulalikira za Ufumu?
YESU ali padziko lapansi, ankakonda kulalikira za Ufumu wa Mulungu. Baibulo limasonyeza kuti iye anatchula za Ufumu wa Mulungu maulendo oposa 100. Zimenezi zikusonyeza kuti iye ankaona kuti Ufumuwo ndi wofunika kwambiri.—Werengani Mateyu 12:34.
2. (a) Kodi n’kutheka kuti panali anthu angati pamene Yesu anapereka lamulo la pa Mateyu 28:19, 20? (b) Kodi tikudziwa bwanji kuti ambiri mwa anthuwa anadzakhala Akhristu?
2 Tsiku lina Yesu ataukitsidwa, anakumana ndi anthu oposa 500. (1 Akor. 15:6) N’kutheka kuti pa nthawiyi m’pamene anapereka lamulo lakuti otsatira ake azikalalikira “anthu a mitundu yonse.” * Koma ntchito imene anawauza kuti agwireyi sinali yophweka. Iye ananeneratu kuti ntchito yolalikirayi idzachitika mpaka “m’nyengo ya mapeto a nthawi ino.” Choncho tikamagwira nawo ntchito imeneyi timathandiza kuti ulosiwu ukwaniritsidwe.—Mat. 28:19, 20.
3. Kodi m’nkhaniyi tikambirana chiyani?
3 Yesu atauza ophunzira ake kuti azilalikira, ananenanso kuti: “Ine ndili pamodzi ndi inu.” (Mat. 28:20) Choncho iye analonjeza kuti adzapitiriza kuwatsogolera pa ntchitoyi n’kuwathandiza kuti azilalikira padziko lonse. Nayenso Yehova amatipatsa “chilichonse chabwino” kuti tizigwira bwino ntchito imeneyi. (Aheb. 13:20, 21) M’nkhaniyi, tikambirana (1) zinthu zimene takhala tikugwiritsa ntchito, (2) njira zosiyanasiyana zolalikirira ndiponso (3) maphunziro amene amatithandiza pa ntchito yolalikira. Choyamba, tiyeni tikambirane zinthu zina zimene takhala tikugwiritsa ntchito m’zaka 100 zapitazi.
ZINTHU ZIMENE ZATITHANDIZA PA NTCHITO YOLALIKIRA
4. Kodi zida zosiyanasiyana zatithandiza bwanji pa ntchito yolalikira?
4 Yesu anayerekezera “mawu a ufumu” ndi mbewu yofesedwa panthaka zosiyanasiyana. (Mat. 13:18, 19) Mlimi amagwiritsa ntchito zida zosiyanasiyana. M’zaka zapitazi, Mfumu yathu Yesu watipatsanso zida zosiyanasiyana zoti tizigwiritsa ntchito. Zida zina tinazigwiritsa ntchito kwa zaka zochepa zokha pomwe zina zikutithandizabe mpaka pano. Komabe zida zonsezi zatithandiza kuti tizilalikira mwaluso komanso kuti anthu amve uthenga wathu mosavuta.
5. Kodi kuyambira mu 1933, abale ndi alongo ankagwiritsa ntchito chiyani, ndipo ankazigwiritsa ntchito bwanji?
5 Kuyambira mu 1933, abale ndi alongo ankagwiritsa ntchito timakadi tolalikirira. Timakaditi tinkakhala ndi uthenga wachidule wa m’Baibulo ndipo nthawi zina pankatuluka timakadi tina tokhala ndi uthenga watsopano. Pogwiritsa ntchito timakadi timeneti, abale ndi alongo sankalankhula mawu ambiri. M’bale wina amene anayamba kugwiritsa ntchito timakadi tolalikirira ali ndi zaka 10, anati: “Tinkangonena kuti, ‘Kodi mungawerenge kakhadika?’ Munthuyo akawerenga, tinkamugawira mabuku n’kumapita.”
6. Kodi timakadi tolalikirira tinkathandiza bwanji abale ndi alongo?
6 Timakaditi tinkathandiza abale ndi alongo m’njira zosiyanasiyana. Akhristu ena ankafunitsitsa kulalikira koma anali amanyazi ndipo ankadzikayikira. Koma ena anali olimba mtima moti akangokumana ndi munthu, ankamuuza zonse zimene ankadziwa ndipo nthawi zina sankalankhula mwaulemu. Koma timakadi timeneti tinkathandiza kwambiri abale ndi alongo onsewa chifukwa tinkafotokoza uthenga wa m’Baibulo mwachidule ndiponso momveka bwino.
7. Kodi abale ndi alongo ankakumana ndi mavuto ati akamagwiritsa ntchito timakadi polalikira?
7 Nthawi zina ankakumana ndi mavuto ena pogwiritsa ntchito timakaditi. Mlongo wina amene wakhala wa Mboni kwa nthawi yaitali, dzina lake Grace, ananena kuti: “Nthawi zina anthu ankanena kuti, ‘Bwanji osangondiuza zimene zili pakhadipo?’” Anthu ena sankatha kuwerenga pomwe ena ankaganiza kuti tangowapatsa khadilo ndipo ankalowa nalo m’nyumba n’kutseka chitseko. Nthawi zina, anthu ena odana nafe ankang’amba khadilo. Ngakhale zinali choncho, timakadi tinathandiza abale ndi alongo kuphunzira kulalikira anthu osiyanasiyana n’kuwauza za Ufumu wa Mulungu.
8. Kodi anthu ankagwiritsa ntchito bwanji galamafoni? (Onani chithunzi patsamba 26.)
8 M’ma 1930 ndi m’ma 1940, Akhristu ankagwiritsa ntchito galamafoni ndipo abale ena ankangoitchula kuti Aroni chifukwa chakuti inkawalankhulira. (Werengani Ekisodo 4:14-16.) Abale ndi alongo akakhala mu utumiki ankapempha anthu kuti amvetsere nkhani ya m’Baibulo ya maminitsi pafupifupi 5, kenako ankawapatsa mabuku. Panyumba zina, banja lonse linkasonkhana kuti limvetsere nkhaniyo. Mu 1934, gulu linayamba kupanga lokha magalamafoniwa kuti anthu aziwagwiritsa ntchito mu utumiki. Patapita nthawi, panali nkhani zokwana 92 zimene anthu ankatha kuzigwiritsa ntchito.
9. Kodi galamafoni inathandiza bwanji pa ntchito yolalikira?
9 Munthu wina atamvetsera nkhani ina, anapempha kuti abwereke galamafoni n’cholinga choti anthu okhala nawo pafupi amvenso uthenga wa Ufumu. M’bale amene anamubwereka galamafoniyo atapitanso kwa munthuyo, anapeza kuti kuli anthu ambiri ofuna kuphunzira. Ambiri mwa anthuwo anadzabatizidwa. Komanso ana awiri a munthu amene anabwereka galamafoniyo anapita ku Sukulu ya Giliyadi n’kukakhala amishonale kudziko lina. Galamafoni inathandizanso anthu ambiri kuti ayambe kulalikira. Kenako Sukulu ya Utumiki wa Mulungu inakhazikitsidwa ndipo anthu a Yehova anayamba kuphunzitsidwa kuti azilalikira mwaluso.
NJIRA ZOSIYANASIYANA ZOLALIKIRIRA
10, 11. Kodi manyuzipepala ndi wailesi zinathandiza bwanji kuti anthu amve uthenga wathu?
10 Yesu wakhala akutsogolera atumiki a Yehova kuti azigwiritsa ntchito njira zosiyanasiyana polalikira uthenga wabwino. Njirazi zinali zothandiza kwambiri pa nthawi imene Akhristu anali ochepa. (Werengani Mateyu 9:37.) Mwachitsanzo, kale tinkagwiritsa ntchito manyuzipepala polalikira. Mlungu uliwonse M’bale Russell ankalemba nkhani n’kuzitumiza kuti zikasindikizidwe m’manyuzipepala a ku United States, ku Canada komanso ku Europe. Pofika chaka cha 1913, nkhani za M’bale Russell zinkasindikizidwa m’manyuzipepala okwana 2,000 ndipo anthu pafupifupi 15 miliyoni ankaziwerenga.
11 M’bale Russell atamwalira, gulu lathu linayamba kulalikira pogwiritsa ntchito wailesi. Ndipo pa 16 April, 1922, M’bale Joseph F. Rutherford anakamba nkhani yake yoyamba pa wailesi ndipo anthu pafupifupi 50,000 anamvetsera nkhaniyi. Kenako pa 24 February, 1924, tinayamba kugwiritsa ntchito wailesi yathu yotchedwa WBBR. Nsanja ya Olonda ya December 1, 1924 inati: “Tikayerekezera ndi njira zina, tikuona kuti wailesi ikuthandiza kuti anthu ambiri amve uthenga wathu ndipo njirayi siwononga ndalama zambiri.” Nyuzipepala komanso wailesi zinathandiza kuti anthu ambiri a m’madera amene munali abale ochepa amve uthenga wabwino.
12. (a) Kodi inuyo mumakonda kulalikira m’malo ati opezeka anthu ambiri? (b) N’chiyani chingatithandize kuti tisamaope kulalikira m’malo opezeka anthu ambiri?
12 Masiku ano, gulu la Yehova limatilimbikitsa kuti tizilalikira m’malo opezeka anthu ambiri monga m’madepoti, m’malo oimika magalimoto komanso m’misika. Kodi mumachita mantha kulalikira m’malo oterewa? Ngati ndi choncho, mungachite bwino kupemphera komanso kuganizira zimene woyang’anira woyendayenda wina ananena. Iye anati: “Timaona kuti utumiki uliwonse watsopano umatipatsa mwayi wosonyeza kuti ndife okhulupirika ndiponso kuti timafunitsitsa kutumikira Yehova m’njira iliyonse imene watipempha.” Kuchita utumiki uliwonse ngakhale umene sutisangalatsa kwenikweni kumatithandiza kuti tizidalira kwambiri Yehova ndiponso kukhala naye pa ubwenzi wolimba.—Werengani 2 Akorinto 12:9, 10.
13. (a) Kodi webusaiti yathu ikuthandiza bwanji anthu? (b) Fotokozani zimene mwachita posonyeza anthu webusaitiyi.
13 Abale ndi alongo ambiri amakonda kusonyeza anthu webusaiti yathu ya jw.org. Pa webusaitiyi anthu amatha kuwerenga kapena kupanga dawunilodi mabuku athu m’zilankhulo zoposa 700. Tsiku lililonse anthu oposa 1.6 miliyoni amatsegula webusaiti yathuyi. Choncho webusaitiyi ikuthandiza anthu ambiri, ngakhale a kumadera akutali, kuti amve uthenga wabwino.
MAPHUNZIRO OTITHANDIZA KUTI TIZILALIKIRA MWALUSO
14. Kodi atumiki a Mulungu anayenera kuphunzitsidwa chiyani, ndipo ndi sukulu iti imene inawathandiza?
14 M’nkhaniyi takambirana zinthu komanso njira zimene takhala tikugwiritsa ntchito polalikira. Tsopano tiyeni tikambirane maphunziro amene akhala akutithandiza kuti tizilalikira mwaluso. Maphunzirowa anali ofunika kwambiri kuti abale azidziwa zochita akapeza anthu otsutsa kapena ofuna kudziwa zambiri. Ndiyeno M’bale Nathan H. Knorr anazindikira ubwino wophunzitsa anthu kuti azilalikira mwaluso ndipo n’zosakayikitsa kuti mzimu wa Yehova ndi umene unamuthandiza. Choncho mu 1943, Sukulu ya Utumiki wa Mulungu inakhazikitsidwa m’mipingo ndipo yakhala ikuthandiza anthu kuti aziphunzitsa mwaluso.
15. (a) Fotokozani zimene zinachitikira anthu ena akukamba nkhani m’Sukulu ya Utumiki wa Mulungu. (b) Kodi inuyo mukuona kuti Yehova wakuthandizani bwanji mogwirizana ndi lemba la Salimo 32:8?
15 Pamene sukuluyi inkayamba, panali anthu ambiri amene ankavutika kulankhula pa gulu. Mwachitsanzo, m’bale wina amakumbukira zimene zinachitika atapatsidwa nkhani yake yoyamba mu 1944. Iye anauzidwa kuti akambe nkhani yofotokoza za Doegi, yemwe amangotchulidwa m’mavesi 5 okha m’Baibulo. M’baleyu anati: “Ndinkachita mantha kwambiri moti manja, mano komanso mawondo anga ankanjenjemera.” Iye ananenanso kuti: “Nkhaniyi ndinangoikamba maminitsi atatu okha. Kunena zoona, ulendo woyambawu ndinavutika kwambiri koma sindinasiye kukamba nkhani kupulatifomu.” Ana nawonso ankalembetsa m’sukuluyi. Woyang’anira woyendayenda amene tamutchula kale uja amakumbukira zimene mwana wina wamng’ono anachita. Iye anati: “Kamwanako katangoyamba nkhani yake kanachita mantha kwambiri mpaka kuyamba kulira. Koma sikanasiye kukamba mpaka kanamaliza nkhaniyo kakulirabe.” Mwina inunso mumaopa kuyankha pa misonkhano kapena kukamba nkhani. Ngati ndi choncho, muyenera kupempha Yehova kuti akuthandizeni. Iye anathandiza anthu amene tatchulawa, choncho akhoza kukuthandizaninso inuyo.—Werengani Salimo 32:8.
16. (a) Kodi poyamba, cholinga cha Sukulu ya Giliyadi chinali chiyani? (b) Kodi sukuluyi inasintha bwanji kuyambira mu 2011?
16 Palinso maphunziro ena amene amathandiza atumiki a Yehova. Mwachitsanzo, Sukulu ya Giliyadi yathandiza amishonale komanso abale ndi alongo ena. Mlangizi wina ananena kuti cholinga cha sukuluyi “ndi kuthandiza ophunzira kuti azikonda kwambiri ntchito yolalikira.” Sukulu ya Giliyadi inatseguliridwa mu 1943 ndipo panopa anthu oposa 8,500 aphunzitsidwa ndipo atumizidwa m’mayiko pafupifupi 170. Kuyambira mu 2011, anthu amene amaitanidwa kusukuluyi ndi amene ali kale mu utumiki wapadera monga apainiya apadera, oyang’anira madera, atumiki a pa Beteli komanso amishonale amene sanalowe sukuluyi.
17. Kodi maphunziro a ku Sukulu ya Giliyadi athandiza bwanji?
17 Kodi maphunziro a ku Sukulu ya Giliyadi athandiza bwanji? Tingayankhe funsoli tikaganizira zimene zinachitika ku Japan. Mu August 1949, kunali ofalitsa osakwana 10 koma m’chakachi kunabwera amishonale 13 kudzathandiza pa ntchito yolalikira. Panopa, m’dzikoli muli ofalitsa pafupifupi 216,000 ndipo pafupifupi hafu ya ofalitsawo ndi apainiya.
18. Tchulani masukulu ena amene akuthandiza anthu a Mulungu.
18 Ndiye palinso masukulu ena monga Sukulu ya Utumiki wa Ufumu, Sukulu ya Utumiki Waupainiya, Sukulu ya Akhristu Olalikira za Ufumu, Sukulu ya Oyang’anira Madera ndi Akazi Awo ndiponso Sukulu ya Abale a M’komiti ya Nthambi ndi Akazi Awo. Masukulu onsewa akuphunzitsa bwino abale ndi alongo ndiponso kuwathandiza kuti akhale ndi chikhulupiriro cholimba. Zonsezi zikusonyeza kuti Khristu akuphunzitsa anthu ake.
19. Kodi M’bale Russell ananena zotani pa nkhani yolalikira ndipo zakwaniritsidwa bwanji?
19 Tsopano padutsa zaka zoposa 100 kuchokera pamene Ufumu wa Mulungu unakhazikitsidwa. Mfumu yathu Yesu Khristu akupitiriza kutiphunzitsa. Mu 1916, M’bale Russell atatsala pang’ono kumwalira, anasonyeza kuti ankakhulupirira zoti ntchito yolalikira idzakula mpaka kufika padziko lonse. Iye anauza mnzake wina kuti: “Ntchitoyi ikuwonjezereka ndipo zimenezi zipitirira chifukwa chakuti ‘uthenga wabwino wa ufumu’ uyenera kulalikidwa padziko lonse.” (Buku lakuti, Faith on the March lolembedwa ndi A. H. Macmillan, tsamba 69) Zimene ananenazi zikuchitikadi. Timasangalala kwambiri kuti Mulungu wathu wamtendere akutipatsabe zinthu zonse zofunika kuti tizigwira bwino ntchito yolalikira.
^ ndime 2 Zikuoneka kuti ambiri mwa anthuwa anadzakhala Akhristu. Tikutero chifukwa chakuti m’kalata imene Paulo analembera Akhristu a ku Korinto, ananena kuti anthu oposa 500 aja tsopano anali “abale.” Iye ananenanso kuti: “Ambiri a iwo akali ndi moyo mpaka lero, koma ena anagona mu imfa.” Choncho zikuoneka kuti Paulo ankadziwana ndi ena mwa Akhristu amene analipo pamene Yesu ankapereka lamulo loti ophunzira ake azilalikira.